Zaindu gaitezen denon artean\nZaindu zeure burua.\nDakizunez, azken hilabeteetan beharrezko neurriak hartu ditugu edozein egoeratan zerbitzurik onena ematen jarrai ahal dezagun.\nGainera, horrelako une konplexu batean enpresa-sarea indartzeko hainbat ekimen iragarri genituen. Halaber, Internet bidez oso baldintza onetan saltzen lagunduko dizuten zerbitzuak jarri ditugu zure eta zure negozioaren eskura.\nBeharrezkoak ez diren arriskuak saihesten lagundu nahi dizugu. Horregatik, zure enpresaren eguneroko eragiketak edozein toki eta ordutan, zure mugikorretik, ordenagailutik bai eta telefono bidez ere kudeatzea ahalbidetzen dizuten online tresnak eta zerbitzuak hobetzen ari gara.\nGogoratu inoiz baino babes handiagoa ematen dizugula, zure negozioan izan ditzakezun beharretarako. Gure bulegoetako batera joan behar baduzu, gogora ezazu osasun-gomendioak eta langileen jarraibideak bete behar dituzula, guztion osasuna arriskuan ez jartzeko. Zure kontsulta premiazkoa ez bada, bempresas@abanca.com helbidera mezu elektroniko bat bidaltzea eskertuko genizuke. Lehenbailehen erantzungo dizugu. Zaindu zeure burua. Zaindu besteak.\nAurki ezazu informazio guztia.\nGuztia COVID-19 ICO lerroei buruz\nKoronabirusaren krisiaren inguruan egiten ari garen guztia\nABEEE-k eragindakoei prestazioen ordainketa aurreratzea\nZure banka elektronikotik eta ABANCAren app-etik egin dezakezun guztia.\nZure enpresarentzako produktu guztiak\nInternet bidez saltzen lagunduko dizugu\nEz du axola betiko denda bat edo ABANCAko online denda bat den, hainbat tresna jarriko dugu zure eskura, salmentak erosoak, errazak eta, batez ere, seguruak izan daitezen: ST birtuala edo eramangarria, bezeroak finantzatzeko epekako zerbitzua, online denda sortzeko beherapena, etab.\nEta garrantzitsuena: ez duzu ezagutza edo teknologia aurreraturik behar, ezta webgune bat ere, zure negozioan salmentak handitzen lagunduko dizuten hobekuntza txiki batzuk gaur bertan egin ahal izateko.\nICO COVID-19 lerroa\nZure eta zure enpresaren eskura jartzen dugu ICO COVID 19 mailegua. Autonomoentzat, ETEentzat eta enpresentzat ICOk abian jarri duen mailegua da, COVID-19ren ondorio ekonomikoetatik eratorritako likidezia-premiekin laguntzeko.\n5 urtera arteko tasa finkodun maileguak dira, soldatak, hornitzaileak, alokairuak eta hornidurak ordaintzen laguntzeko.\nUrruneko bankarekin egin dezakezun guztia\nWeb gune honetatik zure banka elektronikora sar zaitezke eta banku osoa klik batean izango duzu\nEnpresentzako banka mugikorreko app-ak eragiketak sinatzeko aukera emango dizu eta zure eguneroko eragiketetako batzuk erraztuko dizkizu.\nTxartelak eta kutxazainak\nTxartelak ordaintzeko metodorik seguruenak dira eta uste baino gauza gehiago egin ditzakezu kutxazain-sarean.\nZURE ORDENAGAILU EDO TABLETAREKIN\nZure ordenagailuan edota tabletan, banku osoa klik batera. Eguneroko eragiketak (intsuldaketak, transferentziak) egin ditzakezu edota baita eragiketa konplexuagoak ere: fitxategiak sortu eda bidali, hornitzaileei ordaintzeko edo zure langileen nominak ordaintzeko, zure zerbitzuak helbideratutako ordainagiri bidez kobratzeko, zure confirming edo factoring zerbitzua kudeatu.\nGainera, segurtasuna denez garrantzitsuena, nazioarteko baldintza zorrotzenak betetzen ditugu. Horrela, eragiketak lasaitasun osoz egingo dituzu eta zure dirua eta datuak babestuta egongo dira.\nBanka elektronikoari buruzko informazio gehiago\nZURE BANKA MUGIKORREKO APP-arekin\nEnpresentzako banka mugikorraren app-ean egiteko dauden eragiketak berehala sinatu ahalko dituzu, nazioko eta anzioarteko transferentziak egin, zure enpresaren kontuen posizioa ikusi eta askoz gehiago! Nahi duzunean eta zuk nahi duzun lekutik. Deskargatu app-a beharko dituzun zerbitzu ohikoenak zure eskura izateko! Gogoratu app-a erabiltzeko urruneko bankako erabiltzaile bat izan behar duzula. Banka elektronikan erabiltzen duzun erabiltzaile bera balioko dizu. Doakoa da, oraindik eskuratu ez baduzu, % 100 online eska dezakezu oraintxe bertan.\nEzagutu enpresentzako banka mugikorraren aplikazioa\nDenda edo negozioren bat izanez gero, txartelaren bidezko ordainketak sustatu ditzakezu. Eskudirua baino seguruagoa da. Gainera, zuretzat edo zure enpresa eta langileentzat Visa Business zordunketa- eta kreditu-txartela, duzu eskuragai. Eskudirurik erabili gabe. Gure txartelek hainbat abantaila eskaintzen eta segurtasun-neurri zorrotzenak betetzen dituzte. Gogoratu gure enpresentzako txartelak webgune honetan bertan eska ditzakezula.\nBehar izanez gero, kutxazainak zugandik oso gertu aurkituko dituzu. Horietako askotan hainbat eragiketa egin dezakezu: dirua sartu, ordainketak eskudirutan egin, transferentziak, intsuldaketak etab.\nAurki ezazu gertuen dagoen kutxazaina\nLangabezia-prestazioen ordainketaren aurrerapena, ABEEEk eragindakoei\nGaliziako Xuntak baimendutako aldi baterako enplegu-erregulazioko espedientea (ABEEE) duen enpresa bat baduzu, langabezia-prestazioaren ordainketaren aurrerakina eska dezakezu oraindik diru-sarrerarik jaso ez duten eta hala eskatzen dizuten langileentzat.\nAurrerakina Galiziako Xuntaren egoitza elektronikoaren bidez kudeatu beharko duzu. Behin prozedura amaituta, administrazio autonomikoak jakinaraziko dizkio ABANCAri SEPEren ordainketa gure erakundean helbideratuta duten eta aurrerakin hori izan dezaketen langileen datuak.\nUne horretatik aurrera, ABANCA langile horiekin jarriko da harremanetan. Banka mugikorreko aplikazioaren bidez, aurrerakina erabat doakoa den mailegu baten bidez izapidetu dezaketela jakinaraziko die, interesik eta komisiorik gabe (% 0 UTB). Online gauzatu ahal izango dituzte, bulegora joan behar izan gabe.\nInformazio gehiago: xunta.gal\nGure komunikazio-gelan COVID-19ren krisiarekin laguntzeko egin duguna kontatuko dizugu.\n150 ZIU eraikitzen lagundu dugu\nZainketa intentsiboetako 150 unitate indibidual erosi genituen, arnas urritasunekin ospitaleratutako pazienteei laguntzeko.\nGehiago kontatuko dizugu »\nLikidezia lerro bereziak abiarazi genituen eta 8.300 milioi mobilizatu genituen koronabirusaren eragina arintzeko.\nAurreratu egiten gara »\nOsasun-larrialdiak kaltetutako enpresak eta autonomoak finantzatzen ditugu, Estatuaren bermearekin.\nNeurri gehiago azalduko dizkizugu »\nZer ari da ABANCA egiten Koronabirusaren krisiaren inguruan?\nOrrialde bat sortu dugu eta bertan koronabirusaren eraginekin lotutako informazio guztia argitaratzen dugu. Halaber, informazioa aurki dezakezu cuentasclaras.es izeneko gure blogean, eta bilatzen ari zarena Gobernuak iragarritako hipoteka moratoriari buruzko informazioa baldin bada, gure iragarki-oholean edo Hipoteken gure atalean aurki dezakezu.


Vuelta a Burgos: Eneko Lizarralde, tarteko helmugen lider berria | MuriasTaldea\nVuelta a Burgos: Eneko Lizarralde, tarteko helmugen lider berria\nEuskadi Basque Country Murias taldeko Eneko Lizarraldek tarteko helmugen sailkapeneko liderra da Burgosko Itzulian. 198 kilometroko etapa izan dute gaur, Sedano eta Villarcayo herrian artean.\nLizarralde beste lau txirrindulariekin batera ihes egin du etapa hasieran, Jochem Hoekstra (Giant Alpecin), Yanto Barker (One Pro Cycling), Giacomo Berlato (Nippo) eta Jesús Del Pino (Burgos BH) izan dira ihesaldian.\nEuskal txirrindularia lehenengo postua lortu du hiru tarteko helmugetan eta sailkapeneko lidergoa eskuratu eta podiumera igo da maillot urdina jasotzera.\nBehin ihesaldia harrapatuta, Alberto Contadorrek erasoa jo du Retuerta mendatean eta Brambilla, Rubén Fernández eta Dario Cataldorekin batera aurre hartu dio tropelari. Vliegen (BMC) batu zaie jaitsieran, baina helmugatik 11 kilometrora tropelak aurreko taldea irentsi du.\nDanny Van Poppel-ek (Sky) irabazi du etapa eta aurreko taldean Euskadi Basque Country Murias taldeko Mikel Iturria eta Imanol Estevez sartu dira.\nBihar laugarren etapa izango dute txirrindulariek, 145 kilometro Aranda de Duero eta Lerma artean. Alto de Majadal hirugarren mailako mendatea bi aldiz igo behar izango dute eta beste hainbat aldapa izango ditu etapak.\nArgazkia: Burgosko Itzulia


Eragozpenez beteriko edertasuna | Kultura | Berria\nLow taldea: Alan Sparhawk, Mimi Parker eta Steve Garrington. BERRIA Tamaina handiagoan ikusi\nLehen pieza, Quorum, hastearekin batera iristen da lehen dardara. Euli multzo batek egingo lukeen zarata eman lezakeen distortsioaren atzetik, ahots hautsiak entzuten dira, lehen planora ezin iritsita, harrizko perkusioek Dancing and Blood bigarren kantuari hasiera ematen dioten arte. Hor altxatzen da Mimi Parkerren ahotsa minutu batez, drone doinu bat bi minutuz entzun baino lehen. Barnean gordetako tentsio guztiarekin, lehen bi kantu horiek ematen dute Double Negative Low taldearen hamabigarren diskoaren tenperatura. Hotza, izoztua.\nEz baita nolanahikoa Parkerrek, Alan Sparhwakek eta Steve Garrington azken hamar urteetan taldeko baxu jotzailea izan denak euren azken lanean lortu dutena. Ezkutatu egin dute, geruza digital eta ehundura itsusien artean, edertasuna; arauaz kanpoko birus batek Low-ren melodia maiestatikoak kutsatu izan balitu bezala. Nola erakarri entzulea, erakartzeko elementurik eman gabe. Rockdelux aldizkariari emandako elkarrizketa batean eman dituzte diskoa ulertzeko arrasto batzuk: «Hori izan da erronka. Entzuteko zaila den zerbait gustagarri bihurtzea. Edertasunari eragozpenak jarrita ere, hori kantuari atxikia badago, oztopoak gaindituko ditu, azaleratu arte».\nEz da izan Low bertan goxo gelditzekoa. Inoiz ez. Ekoizle ezberdinekin lan egitera ohituak daude, eta Parkerrek eta Sparhawkek beti jakin izan dute une bakoitzean zer behar zuen beren musikak; izan desordena eta deserosotasuna, izan argitasuna eta pop eskemak. Baina taldearen musikak molde estandarragoak —beti neurri batean barruan— ukitu dituen guztietan, hirukoteak norabidea aldatzeko beharra sentitu du.\nNabarmena izan zen hori 2007an kaleratutako Drums and Guns diskoaren kasuan. The Great Destroyer-en (2005) inoiz baino rock soinu indartsu eta jantziagoa lortu ondoren, Dave Fridmann ekoizlearekin errepikatu zuten —Mercury Rev, The Flaming Lips, Mogwai eta beste hainbaten soinua hedatu zuen bera—, haren segidan 90 graduko itzulia egiteko. Muturraren beste aldean baitago Drums and Guns. Elektronika gordin batek zeharkatua, Irakeko gerrak taldekideengan utzi zuen arrastoa azaleratzen du musika ia minimalista eta lakar baten bitartez. Eta, hala ere, Lowren esentzia mantentzen da, slowcore geldo eta atmosferikoari lotutako hastapenetan finkatu zena, eta, aldaketak aldaketa, denboran mantendu dena. Orain dela hamazazpi urte egindako adierazpen batek balioko luke orain dela hamar urteko egoerarako, eta balio du, era berean, gaurko ere: «Gure musika, gure produktua eta, neurri batean, gure bizitza inguratzen duen guztiarekiko kode bat mantentzen saiatzen gara. Ez genuke jakingo ikuspuntu hori aldatzen edo suntsitzen. Halakoak gara. [...]. Erosoago sentitzen gara zintzo jokatuta. Ez genuke jakingo itxurak egiten».\nEta, hala ere, Drums and Guns-en erregistro aldaketa txiki gelditzen da Double Negative-rekin egin dutenarekin alderatuz gero, nahiz eta azkeneko lau urteetan egin duten bideak aztarna batzuk utzi dituen.\nIzan ere, Jeff Tweedyk (Wilco) ekoitzitako The Invisible Way (2013) lanak molde goxoekin lanean erakutsi zuen taldea, piano eta gitarra akustikoak nagusi zirela. «Drums and Guns-en ondoren, leundu egin genituen formak. Polita zen». Baina horrekin nahikoa ez, eta, ekoizlea aldatzeko joerari tinko eutsita, Ones and Sixes diskorako (2015) BJ Burtoni deitu zioten. Lan horretan norabidea aldatu zuten hamaikagarrenez, elementu elektronikoak, erritmo kutxak eta teklatuak gehituz beren proposamenari, baina hori guztia kantuen zerbitzura jarrita.\nMugarria bere ibilbidean\nDisko hori Justin Vernonek Eau Clairen (Wisconsin, AEB) duen estudioan grabatu zuten, eta ez da nolanahiko datua, hurrengo urtean Vernonek eta Burtonek berak Bon Iverren musika barnerakoia gaur egungo teknologiaz —Auto-Tune, samplerrak eta elektronika dira nagusi diskoan— blaitu baitzuten 22, A Million lan ausartean.\nLow-ren Double Negative-k, baina, mugarri bat ezartzen du, lehen entzunaldian soinu hormak hartzen duelako protagonismoa osoa, taldeak 25 urteko ibilbidean landutako dena jaso, berreraiki eta aurreikusi ezin daitekeen magma baten trazekin askatu izan balu bezala. Sutan sortu eta hoztean haitz koskor bilakatuta jaurtitakoak baitira diskoko pieza gehienak: Tempest, Poor Sucker, Rome (Always in the Dark)... Une gutxi batzuetan (Dancing and Fire) baino ez dute arnasa ematen.\nEta, hala eta guztiz ere, bere izaera esperimental eta suntsitzaile guztiarekin, Double Negative-k Low-ren arima eta gorputza gordetzen ditu bere barnean.\nEa nora jotzen duten hemendik aurrera.


Hildakoen alde otoitz egin? • ZUZEU\nHildakoen alde otoitz egin?\nHildakoen aldeko otoitzak eurekaz dogun maitasunaren ezaugarri dira. Otoitzaren bitartez gure laguntasuna emon gura deutsegu, heriotzaren orduan, Jainkoaren aldeko aukerea egin dagien.\nJoseph Ratzinger-ek heriotzak ez dauela gure maitasuna mugatzen dino, eta horretan oinarritzen dau otoitz hau: “Kristauontzat laguntzeko eta oparitzeko aukerak ez dira heriotzagaz amaitzen ”.\nGure otoitzak, heriotza baino harago laguntzen deutsegula hildakoei esan gura dau. Holan, Kristogaz bat egiten dabenean, bere aldeko aukerea eginaz, berak garbitu eta eraldatuko ditu. Hildakoekin dogun maitasun eta alkartasun ezaugarri da otoitza. Holan ez deutsagu bakarrik ixten heriotzaren ate iluna igarotzerakoan. Gure maitasunaren laguntasuna dabe egiaren Jainkoagaz bat egiteko orduan. Leonardo Boff-ek: “Une horretan bertan dagoz, euren argi eta laguntzaz, zerua eta lurra, Jainkoa eta bere Santuak, Eleizea eta Kristoren gorputz mistikoa”.\nJuan Mari Lekuona:\n“Jaunaren nahiez aurkitzen gara\nBaina zeruko pozak daizala\nAingeru eta Santuak”.\nHildakoen aldeko otoitza euren oroipena dogu, gero eta argiago. Otoitzean eurekaz gogoratzen naz, eta, holan, hildakoen eta bizidunen artean dagoan loturaz jabetzen naz. Holantxe ulertu eban Karl Rahner-ek Domu Santu egunean egindako homilia baten. “Bihotz barruan, isil isilik, betikotasunetik santu biziek esaten deuskun maitasunezko hitzaren oihartzun dira” hildakoen aldeko gure otoitzak, Karl Rahnerren berbatan.\nGure aita otoitza egin daigun hildakoekin komunioaz jabeturik. Jainkoagan eukien fedea azaltzeko eurek erabilitako berba bardinak erabiliko ditugu, eta, horrez gainera, eurak orain Jainkoa adoratzen daben fede bardinagaz egingo dogu, eurek argi argi ikusten dabe Jainkoa orain eta.\nHamarkadako kantuak (onenak?)\nASTOLA urtekariaren hirugarren alea aurkeztu da


Onlyfans: porno pertsonalizaturako harpidetza sistema arrakastatsua Sustatu.eus - Teknologia albisteak\nOnlyfans: porno pertsonalizaturako harpidetza sistema arrakastatsua\n2020-09-13 : 16:17\nPandemiaren garaian, bereziki itxialdi ia globalean, online negozio batzuek aurrera egin dute. Netflix da adibide ba t, diotenez. Ikaragarriko hazkundea izan duen beste zerbitzu bat OnlyFans da, porno pertsonalizatua saltzea uzten duen zerbitzu bat: martxotik, %75eko hileroko hazkundea ari da izaten irabazi eta erabiltzaileetan.\nHarpidetza pertsonalen bidez funtzionatzen du OnlyFans-ek. Sortzaile bakoitzak, prezio, epe eta zerbitzu batzuk iragartzen ditu, eta erabiltzaileek harpidetza erabaki dezakete. Sortzailea, kasu honetan, norberaren pornoa ekoizten duen pertsona izan ohi da, emakumezkoak asko, baina gizonezkoak ere.\nNeurri handi batean, Reddit-en itzalean hazi da OnlyFans. Auto-porno kanalen ugaritasuna handia da Reddit-en: norberak bere buruari egindako argazkiak partekatzen gozatzen duen jende asko dago, eta kontsumitzaileak zer esanik ez. Amateur horietako askok eboluzionatu dute OnlyFans-era: irudi muestra bat erakutsi Reddit-en, baina jario "gogorragoa" edo ugariago eskaini OnlyFans-en, eta baita ere eskaera pertsonalak atenditzeko aukera.\nHemen eskaintza baten partea:\nEguneroko irudiak, biluziak eta abar\nAstero bideo tematikoak.\nZakil argazkia bidaltzen diozu, eta komentario pertsonalizatuarekin erantzun.\nHilabeteko harpidetza, 14 euro, eta tarteko prezioak iraupenaren arabera, urtebetekoa 120 eurotan izan arte.\nGoiko saltzaile honek doako kontua ere badu, preview gisa materiala ikus dezazun: Klik egin lasai hemen, edukia doan da, baina alta eman behar duzu OnlyFans-en biluziak ikusteko, beraz SFW.\nNeska baten estekak erakutsi dizkizugu, hemen beste bat gizonezko batena. Pertsonaia famaturik ere gehitu da negozio honetara: ez bakarrik porno izarrak, baita Cardi B rap kantaria ere. Bestalde, prostituzioaren sektorean ere sexu-langile askok erabili izan dute pandemiako hilabete hauetan urrutiko sexu birtuala saltzeko\nHarpidetza oinarrizkoez gain, kontsumitzaile-sortzaile tratu pribatuak ere egon daitezke; propinak eta banan banako transakzioak, item pertsonalizatuak lortzeko. Egile batzuek bideo-deiak ere egingo dituzte bezeroekin, baina beste batzuek ez.\nPorno-sortzaile amateur asko sortu ditu OnlyFans-ek, baina asko profesionalizatzen ari dira, diru-iturri handia izan daitekeelako. Twitterreko hari honek deskribatzen du top-topean dagoen sortzaile baten lana: eduki eta post-orduan analisiak, publizitate kanalen ebaluazioa, Excel orriak, sortzaileen arteko foroak...


Garalar Maralar, Aralarrera bidaiatzeko ipuin ilustratuak aurkeztu dira - Diario de Noticias de Navarra\nGaralar Maralar, Aralarrera bidaiatzeko ipuin ilustratuak aurkeztu dira\nPatxi Zubizarretak idatzi eta Jokin Mitxelenak ilustratu dituzte lau liburuak\nmiren mindegia / iban aguinaga 17.06.2020 | 01:03\nJokin Mitxelena marrazkilaria eta Patxi Zubizarreta idazlea, atzo, Katakraken.\niruñea – Literaturaren bitartez bidaiatu daiteke, eta bidaia horrek aunitzetan hurbil izanagatik ere ezezagun ditugun leku horietara eraman gaitzake. Horixe da Landarlak Ingurumen Elkarteak sustatu eta Ibaizabal argitaletxearen eskutik plazaratu diren Garalar Maralar liburu ilustratu laukotearen kasua. Patxi Zubizarretaren (Ordizia, 1964) idatzia eta Jokin Mitxelenak (Donostia, 1962) ilustratua, bildumak irakurlea Aralarko mendietara hurbiltzea du helburu, bertako bide, gailur eta kobazuloetan barneratzea, Joanes artzaina, Goliat txakurra eta Aiert eta Maren anaia-arrebak protagonista dituzten abentura eta pasarteen eskutik.\nGoliat eta izarrak, Joanes eta kanpaiak, Aiert eta herensugea eta Maren eta azeria liburuxkak, Txindoki, Mendukiloko kobak eta San Migel Aralarkoa, Balerdi mendia, Oidui eta Alotza bezalako lekuetan girotzen dira, Zubizarretak berak atzo Katakraken egindako aurkezpenean argitu bezala. "Behelaino batean bizi izan gara azken aldian, baina Txindokira igotzen garenean, errealitatea beste modu batera ikusten da", gehitu zuen, pantailetatik aldendu eta naturara berriro hurbiltzeko aldarria eginez. "Aralar bertan daukagu eta altxor ederra da". "Milaka urtetako tradizioa harrika bota dugula esaten zuen Jon Barberrek, jakintza hori ez dugula haintzat hartu. Milaka urtetan artzainek ikasi dutena ez dugu ikusten, oso azkar bizi garelako". Irakurketaz harago, hala, Aralarrera bertaratzeko gonbita egitea ere bada ipuin hauen helburua. Mitxelenaren ilustrazioek inguruneari erreparatzen diote lanean, baita artzain izandako bere aitarengandik jasotako detaileak ere, marrazkilariak berak aitortu zuenez.\nLandarlan Ingurumen Elkarteak sustatutako proiektua behar batetik abiatu zen, elkarteko lehendakari Edurne Huesak azpimarratu bezala, hain zuzen "inguruan dugun natura ezagutu eta maitatzea". Hala, proiektuaren lehenengo urratsa duela bi urte plazaratu zen Aralar, mundua leku den lurra dokumentalarekin. Atzo Katakraken aurkeztu ziren lau ipuin ilustratuak proiektu horren segida dira. Huesak aditzera eman zuenez, Aralar, izan ere, "ez da Gipuzkoakoa soilik. Gaizka Arangurenek erraten duen bezala, Aralarrek batzen gaituelako".\nDokumentala, Europako Natura 2000 sarien finalean Huesak zein Aralar, mundua leku den lurra dokumentalaren sortzaileetako bat izandako Ion Fontenlak aditzera eman zutenez, Europar Batasunak azken bi urteetako ingurumeneko 27 prioektu onenen artean kokatu berri da dokumentala, Natura 2000 sarien finalean. Dokumentalean, Aralarko ondare natural eta kulturala ezagutzera emateaz gain, hausnarketa eta gogoetarako bidea ematen da, adituen ekarpenak mundu oniriko baten inguruko pasarteekin uztartuz. Idurre Eskisabel eta Lorea agirreren gidoia osatzen duten testuekin eta dokumentaleko irudiekin, orain, liburu formatuko argitalpen bat ere plazaratu da.\nSinopsia. Aralar mendilerro handia, Aralar mendikate zabala ezin da liburu batean sartu. Baina ipuinotan barneratzen bazara, mendi bat baino gehiago mundu bat deskubrituko duzu: itsaso zaharrak eta glaziarrak, leizezuloak eta amildegiak, pertsonaia harrigarriak eta animalia interesgarriak. Aralar zarela sentituko duzu, Aralar garela.\n4 liburu. 'Goliat eta izarrak', 'Joanes eta kanpaiak', 'Aiert eta herensugea' eta 'Maren eta azeria'.\nEgileak. Patxi Zubizarreta eta Jokin Mitxelena. Landarlan Ingurumen taldeak sustatuta. Argitaletxea: Ibaizabal.\nCarretera, manta y ozono.


Adinekoen San Martin Egoitza datorren hilean inauguratuko dute - Uztarria (Azpeitia)\n2008ko urr. 7a, 09:10\nSan Martin Egoitzaren eraikin berria eta lehengo eraikina. Egoitzaren lehengo eraikina barrutik eraberritzen ari dira orain. (Nerea Uranga) Argazki originala\nSan Martin egoitza azaroan inauguratuko dute handitu eta eraberritu ondoren; hala jakin du Urola Kostako Hitza-k Gipuzkoako Foru Aldunditik. Gaur egun, egoitzaren alde zaharra eraberritzen ari dira eta egoiliarrak eraikin berrian bizi dira. Egun 58 egoiliar bizi dira bertan, baina behin lan guztiak bukatutakoan 76 lagunentzako tokia izango da.\nAurreikusi baino geroago bukatuko dituzte lanak. Izan ere, 2005eko uztailean egoitza handitzeko eta eraberritzeko Gipuzkoako Foru Aldundiak eta San Martin Egoitza Fundazioak hitzarmena sinatu zutenean, 2007. urtearen lehen hiruhilabetekoan lanak bukatuta egongo zirela uste zuten. Beraz, aurreikusi baino urte eta erdi geroago inauguratuko dute.\nGero eta zerbitzu zabalagoa\nHanditzeko lanak hasi aurretik egoitzan 50 egoiliar bizi ziren. Behin aurreikusitako lan guztiak bukatutakoan, 76 egoiliar hartzeko tokia izango du. Dena dela, gehiagorentzako tokia egiteko aukera ere badago. Izan ere, aurten Karidadeko lekaimeek Azpeitia utzi egin dute eta haiek bizi zireneko solairua hutsik gelditu da. Dena dela, hitzarmena adostu zutenean ez zen aurreikusten horrelakorik.\nGaur egun, egoitzaren alde zaharrenean azken lanak egiten ari dira eta bitartean egoiliarrak eraikin berrian bizi dira.\nEgoitzaren eraikin zaharra botatzen 2005eko abuztuan hasi ziren eta berria egiten, berriz, 2006ko urtarrilean. Eraikin zaharrena zegoen lekuan berri egin dute, eta eraikinitako beste bat, berriz, eraberritu.\n2005eko uztaila. San Martin egoitza berritzeko eta handitzeko hitzarmena sinatu zuten Gipuzkoako Foru Aldundiak eta San Martin Egoitza Fundazioak. Orduan, lanak 2007. urtearen hasieran bukatuta izatea espero zuten.\n2005eko abuztua. Eraikin bota aurretik Miserikordiko erlojuak kendu egin zituzten, baita Miserikordiako elizako kapera, eserlekuak eta Ama Birjina ere. Erlojuetako bat Harzubia hiribideko aldean zegoen, eta bestea barrualdeko patioan. Biak makina berarekin funtzionatzen zuten. Erlojua Juan Sagastik egin zuen Arrasaten, 1815. urtean.\n2005eko abuztuaren 22a. San Martin Egoitzaren eraikin zaharrena botatzen hasi ziren. Eraikin berria egiten irailean hasiko zirela espero zuten, baina geroago hasi ziren, urtarrilean.\n2006ko urtarrila. Egoitzako eraikin berria egiteko lanak hasi ziren. Orduan 50 egoiliarrentzako tokia zuen egoitzak eta lanak bukatutakoan 76 lagunentzako tokia izatea aurreikusten zuten. Egoitza handitzeko eta berritzeko lanak 2.066.185 euro kostatuko zirela aurreikusi zuten. Gastuen %39 (798.461 euro) Gipuzkoako Foru Aldundiak bere gain hartuko zituela esan zuten, eta gainontzekoa %61, San Martin Egoitza Fundazioak ordainduko zuela.\n2006ko uztaila. Gipuzkoako Foru Aldundiak San Martin Egoitza eraberritzeko 592.800 euroko diru laguntza eman zuen. Hasieran egoitza handitzeko eta berritzeko aurreikusitako aurrekontua igo egin zuten. Proiektuak 2.223.306 euroko inbertsioa eskatzen zuela esan zuten. Ordu arte, Foru Aldundiak 266.1554 euro zituen inbertituta eta bukatu bitartean 592.800 euro jarriko zituela aurreratu zuen.\n2006ko azaroa. Egoitza handitzeko lanetarako Kutxak 300.000 euroko diru laguntza eman zion San Martin Egoitza Fundazioari.\n2008ko iraila. Karidadeko lekaineek utzi egin zuten San Martin egoitza. Era horretan, egoitzaren lehengo eraikineko solairu bat libre gelditu da.


HABE IKASBIL: Kerman mintzalagun bila. Kerman berri-emaile\nKerman mintzalagun bila. Kerman berri-emaile\nKerman tabernan egunkaria lasai irakurtzen hasi da, baina laster bukatu zaio pakea.\n- Eguraldiaz hitz egiteko esamoldeak.\n- Ez erabili -go atzizkia multzoak adierazteko: *ikaslegoak esan du / ikasleek esan dute.\nGIZONA:Zer, egunkaria irakurtzen?\nKERMAN:Ba, bai, hala da.\nGIZONA:Eta zer, zaharrak berri, ezta? Seguru deus interesgarria ez dakarrela!\nKERMAN:Tira, niri interesgarria iruditzen zait!\nGIZONA:Eta zer dio eguraldiari buruz egunkariak?\nKERMAN:Tira, hemen jartzen duenez, kostaldean euriak ari du gaur\nGIZONA:Eskerrak barnealdean gaudela!\nKERMAN:Bai, bai, eskerrak!\nGIZONA:Eta asteburuan, zer eguraldi egingo du asteburuan?\nKERMAN:Tira, astebururako haizea dabil! Bai kostaldean bai barnealdean ere!\nKERMAN:Lastima, bai, tira barkatuko didazu, e?\nGIZONA:Eta Kanariar irletan zer eguraldi egingo du?\nKERMAN:Ezin liteke! Kanariar irletan sargori ari da, kito! Nahi al duzu zuk zeuk begiratu?\nGIZONA:Ez, ez, ez zait gehiegi interesatzen eguraldia gainera, ez dute inoiz asmatzen!\nAzalpena: Adi eguraldia adierazten duten esamoldeekin: "Euriak ari du", "Astebururako haizea dabil" edota "Sargori ari da" ez baitira egokiak. Horien tokian: "Euria ari du", "Astebururako haizea dakar" eta "Sargori dago" esango dugu.\nGIZONA:Eta, zer ari zara irakurtzen?\nKERMAN:Ba, ikerketa artikulu bat. nazioarteko liskarra eragiten duten...\nGIZONA:Horoskopoa irakurtzen ari al zara?\nKERMAN:Horoskopoa? Ez ba! Nazioarte saileko albiste bat da. Antza denez, munduko biztanlegoak antzeko arazoak pairatzen ditu.\nGIZONA:Barkatu, barkatu, ni Leo naiz eta nire zeinuari buruz zer dioen jakin nahi nuke.\nKERMAN:Nik uste dut horoskoporik ez dakarrela egunkari honek. Irakurlegoaren gehiengoak ez zuen irakurtzen\nGIZONA:Nik uste dut badakarrela horoskopoa.\nKERMAN:Ene! Hemen. Taurus, ezta?\nGIZONA:Ez. Leo. Lanari buruz zer dioen jakin nahi nuke. Aspaldi honetan pixka bat kezkatuta nabil eta.\nKERMAN:Ondo da. Leo, lana: "zure enpresako langilegoa kinka larrian dago. Arazo ekonomiko ugari jasan..."\nGIZONA:Bueno, hori asmatzen erraza da. Arazo ekonomikoekin dabiltza enpresa gehienak.\nKERMAN:Esan dizut ba, horoskopoa tontakeria galanta dela. Huston Unibertsitateko irakaslegoak ikerketa bat egin zuen eredu gisa unibertsitate bereko ikaslegoa hartuta eta...\nGIZONA:Bai, bai, bai, tontakeria galanta dela!\nKERMAN:Nirearekin jarraituko dut orduan.\nGIZONA:Eta amodioari buruz zer dio horoskopoak?\nKERMAN:Ene! Nahi al duzu zeuk begiratu?\nGIZONA:Ez, ez. Ez zait gehiegi interesatzen horoskopoa. Gainera, ez du inoiz asmatzen!\nKERMAN:Ezin liteke! Ezin liteke!\nKontuz ibili "langilego", "ikaslego" edota "irakaslego" formekin. Jende multzoa ez, lanbidea adierazten dute eta. "Irakaslegoak ikerketa bat egin zuen" eta tankerakoak baztertu egingo ditugu. Horien ordez, hobe da "irakasleek ikerketa bat egin zuten" eta mota horretakoak esatea.\nKERMAN:Tira, irakurriko dizut horoskopoa. Leo, ezta?\nKERMAN:Baina, lehen esan didazu Leo zinela!\nGIZONA:Baina, Taurus da nire andrearena eta hobe hori irakurtzen baldin badidazu.\nGIZONA:Dena den, gaur euria egingo duela esan didazu, ez?\nKERMAN:Ezin liteke! Hemen dio astebururako haizea dakarrela! Gaur euria dela kostaldean eta Kanariar irletan bero dagoela! Konforme?\nGIZONA:Bai. Ez zait inporta Kanariak irletan zer eguraldi egiten duen. Euria egiten baldin badu, etxean geratuko naiz telebista ikusten. Aizu, eta telebistako programazioak zer dio?\nKERMAN:Orain telebista! Ea ba, gaur gauean...\nGIZONA:Ez, ez, ez. Telebistan gaur egun ez da deus!\nKERMAN:Ikusleek hautatzen dute, azken finean telebistan zer jartzen duten. Izan ere, Hustongo unibertsitateko irakasleek ikerketa bat egin dute, bertako ikasleak eredu hartuta eta...\nGIZONA:Berdin da. Eguraldi beroa egiten baldin badu, kalean paseatzeko aprobetxatuko dut.\nKERMAN:Kanariar irletan dago bero, hemen ez! Ene!\nGIZONA:Zenbat kostatzen den gaur egun egunkaria doan eskuratzea!\nGogaituta ikusi dugu gaur Kerman hainbeste galderarekin. Lehen zatian, eguraldi kontuak adierazteko, hainbat esamolderekin kontuz ibiltzeko ohartarazi zaituztegu. Hala, "euria ari du", "astebururako haizea dakar" edota "bero dago" esango dugu. "Euriak ari du", "Astebururako haizea dabil" eta "bero egiten ari da" txartzat emango ditugu.\nBestalde, "langilego", "irakaslego" edota "ikaslego" hitzak multzoak adierazteko desegokiak direla ikusi dugu. Hobe da "irakasleek ikerketa bat egin dute" eta horrelakoak esatea. "Irakaslegoak ikerketa bat egin du" eta tankerakoak, hortaz, baztertu egingo ditugu.\nHauxe gaurko ikasgaia, lagunok. Zuek badakizue, ezta? Honekin edo harekin, baina egin!\nKerman tabernan egunkaria lasai irakurtzen hasi da, baina laster bukatu zaio bakea.\nNumber of visits: 3014


Arrasate Kids&Us-ek Maitasun eta Adiskidetasunaren festa ospatuko du | Mondraberri Arrasateko Ataria\nHasiera Kultura Arrasate Kids&Us-ek Maitasun eta Adiskidetasunaren festa ospatuko du\nHitzordua otsailaren 14an, ostirala, arratsaldeko 18:00etan izango da Kulturaten. Ekitaldia Gina Ginger and Charlie Chives ingelesezko ipuinarekin hasiko da, eta ondoren, Kia eta bere Ukelelearen umeentzako kontzertua izango da.\nArgazkiak eta kartela: Arrasate Kids&Us.\nArrasate Kids&Us akademiak, Arrasateko Udalaren eta Ibai-Arte merkatari elkartearen laguntzarekin batera, Maitasun eta Adiskidetasunaren Eguna festa batekin ospatuko du. Hitzordua otsailaren 14an, ostirala, arratsaldeko 18:00etan izango da Kulturaten.\nEkitaldia Gina Ginger and Charlie Chives ingelesezko ipuinarekin hasiko da, eta ondoren, Kia eta bere Ukelelearen umeentzako kontzertua izango da. 3 eta 10 urte bitarteko umeentzat zuzenduta dago, eta sarrera doan eta irekia izango da tokiak bete arte.


Jon Sarasuarekin berbetan • ZUZEU\nJon Sarasuarekin berbetan\nAmets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat.\nIrudia | Jon Sarasuari Amets Arzallusek eginiko elkarrizketa | Anboto komunikabideak | LGPL\nAmets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat. Amets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat. Amets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat. Amets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat. Amets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat. Amets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat. Amets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat. Amets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat. Amets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat. Amets Arzallusek elkarrizketatu zuen Jon Sarasua Berbetan saioaren bigarren egunean, eta Anboto Komunikabideek eginiko bideo honetan ikus liteke atal bat.\nbertsolaritza, euskara, ezker abertzalea, Kultura\nAmona-hizkuntza berreskuratu dugunok, mila esker\nAmona-hizkuntza berreskuratu dugunok: mila esker\n5 pentsamendu “Jon Sarasuarekin berbetan”-ri buruz\nPatxi Gaztelumendi 2011-02-21 10:15\nber ber tan\nberbaz eta bertan, berbetan bertan\nRobin 2011-02-21 11:06\nInteresgarria oso, naiz eta darabilkien euskara akademikoa ulertzeko ez oso erraza izan.\nOlga Alegi 2011-02-21 11:26\noso-osorik ikusteko gogoz lotu gara\nArantza San Sebastian 2011-02-21 12:09\nLehengoan, Orion, “euskarazko arnasgunea sendotu” izenburupean antolatu diren hitzaldietako batean, Anjel Lertxundik emandakoan, hain zuzen, etorkinei, euskara ikasteko interesa pizteko gure historia kontatu behar geniela esaten zen, istorio bat behar dela, alegia. Euskara beharrezkoa ez den bitartean, guragarri egin behar dela.\nNik uste dut hori falta dela egungo gaztetxoei begira: istorio bat horri atxikitzeko. Desagertzeko arriskuan dauden animaliekiko babesteko grina sortzen zaien bezala, desagertzeko arriskuan dagoen hizkuntza zaintzeko beharra esnatu beharko diegu? Nola? Nik uste dut gordin hitz egin behar zaiela, sermoi kutsua saihestuz, baina serio.\nHorretarako egokia iruditzen zait Jon bezalako irakasle gazteak eta erakargarriek lan hori egitea, niri bezalako zaharrekin zailago identifikatzen baitira.\nHorrekin batera euskararen presentzia interneten areagotu egin behar dela pentsatzen dut. Uholde bat moduan egin beharko genuke hori: eskaini, erraztu, baliabideak sortu…\nBaina lehen aipatutako historia-istorioarena garrantzi handikoa dela iruditzen zait. Pentsatu eta asmatu behar ditugu gauzak.\nLontxo 2011-02-21 13:27\nIgo dezatela hitzaldi osoa!


Irekia Eusko Jaurlaritza - Gobierno Vasco :: Dekretua, Euskal Autonomia Erkidegoko Administrazio Publikoko funtzionarioek, estatutupeko langileek eta lan-kontratuko langileek 2015. urtean izango duten urteko lanaldia ezartzen duena. (2015-02-17(e)ko Kontseiluan hartutako erabakiaren laburpena)\nJAURLARITZAK LANGILE PUBLIKO GUZTIENTZAT 2015EAN LANALDI OROKORRA EZARTZEN DUEN DEKRETUA ONARTU DU\nLanaldiak 1.614,5 ordu izango ditu, eta horietatik, 37,5 ordu kenduko dira urtean zehar edo 5 egun libre norberaren eginkizunetarako.\nEsparru orokorra da, Hezkuntza, Ertzaintza, Osakidetza , Administrazio Orokor eta abarretako mahai sektorialetan ondoren akordioak lortzea baztertu gabe.\nGobernu Kontseiluaren gaurko bileran, Euskal Autonomia Erkidegoko Administrazioko funtzionarioentzako, estatutupeko langileentzako eta langile lan-kontratudunentzako 2015eko lanaldia zehazten duen Dekretua onartu da.\nJaurlaritzak, berriz ere, urteko 1.614,5 orduko lanaldia finkatu du 2015erako. Urteko ordu horiek asteko lanaldian zer-nola banatuko diren eta langileek zer ordutegi izango duten mahai sektorialetan negoziatu beharko da sindikatuekin.\nUrteko 1.614,5 ordu horietatik langile publikoek 37,5 ordu kendu ahal izango dituzte urtean zehar (lanaldia murriztuta) edo, bestela, norberaren eginkizunetarako bost egun libre eduki ahal izango dituzte. Halaber, langile publikoek oporretako 22 egun gehiago ere izango dituzte; hori guztia, halere, negoziazio-mahaietan lor daitezkeen akordio sektorialei kalterik egin gabe.\nEsparru orokorra da, administrazio orokorrean, erakunde autonomoetan eta Osakidetza -Euskal osasun zerbitzua zuzenbide pribatuko erakunde publikoan lan egiten duten 70.000 lagunei aplikatu beharrekoa. Hau da:\nAdministrazio Orokorreko funtzionarioei.\nOsakidetza -Euskal Osasun Zerbitzuko langileei.\nEuskal Autonomia Erkidegoko justizia-administrazioko funtzionarioei, ezartzekoa zaien araubidearen baitan.\n2015eko urtarrileko 1etik aurrera aplikatuko da erabaki hau.\nIRAGARKIA, Funtzio Publikoko sailburuordearen 2016ko apirilaren 5eko Ebazpenari buruzkoa, zeinaren bidez Euskal Autonomia Erkidegoko Auzitegi Nagusiko Administrazioarekiko Auzietako Salari administrazioarekiko 155/2016 auzi-errekurtsoari dagokion administrazio-espedientea…


Lasarte-Oriak 'Act of God' dantza garaikideko obra eskainiko du — dantzan.eus\nHemen zaude: Hasiera › Hemeroteka › Lasarte-Oriak 'Act of God' dantza garaikideko obra eskainiko du\nLasarte-Oriak 'Act of God' dantza garaikideko obra eskainiko du\nEmanaldia ostiralean 20.30ean izango da\nDatorren ostiralean Lasarte-Oriako Manuel Lekuona kultur etxeko auditorioak 20.30ean goi mailako dantza garaikideko euskarazko ikuskizun bat eskainiko du, Ertza dantza taldeko Act of God. Lan honek dantza, antzerkia eta musika uztartzen ditu. Sarrerak dagoeneko salgai daude sei eurotan leihatilan eta bost eurotan Interneten (www.barrabarra.eu).\nEkitaldi honek ironiaz eta umorez Jainkoari zenbait galdera egiten dizkio, maltzurkeririk gabe, haur baten xalotasunarekin egingo balira bezala. Emanaldiak ez du inor epel utziko, hala eta guztiz ere egileek helburua ez dela polemika edo probokazioa bilatzea argudiatu dute.\nLasarte-Oriako Udalak lan honen aurkezpena berriki egin zuen. Kultura zinegotziak, Boris Nogalesek, jakitera eman zuenez, herriak bost urte daramatza dantza garaikidea bultzatzen. Aurten hiru emanaldi eskainiko dira, bat ostiral honetakoa eta beste biak azaroan. Lanak aukeratzeko orduan Erketz dantza taldearen iritziarekin kontatu zen.\nAct of God obraren inguruan positiboki baloratu zuten Harkaitz Cano idazle lasarteoriatarraren testu batean oinarrituta egotea, herritar baten lana goraipatzen baita. Canok aurkezpenean ziurtatu zuenez, asko disfrutatzen du antzerkiko jendearekin lan egiten.\nAurkezpenean izan zen ere ekitaldi honetako zuzendaria, koreografoa eta dantzarietako bat: Asier Zabaleta. Lan hau egiteko ideia Saramagoren Caín liburua irakurri zuenean etorri zitzaion eta gaia gaurkotu zitekeela pentsatu zuen. "Obra ez da liburuan oinarritutako lan bat, baina bai mantentzen da bere izpiritua umorez tratatzen baita gai delikatu hau (Jainkoa)", azaldu zuen artistak.\nTaxuzko gai bat zenez, testuak Ertza taldekoek idatzi beharrean, idazle baten laguntza behar zutela pentsatu zuten eta honela Harkaitz Canorekin harremanetan jarri ziren. Era berean, dantza ekitaldi honek testu asko zuenez, Ander Lipus aktorearengana jo zuten esaldiak nola dramatizatu behar zituzten eta arnasa nola hartu behar zuten ikasteko.\n"Gure lan gehienak antzerki ku-tsu bat dute, baina Act of God du testu gehien eta guretzako oso zaila izan da antzerkia eta dantza batera egitea", azaldu zuen Zabaletak.\nIkuskizun hau Donostian estreinatu zen eta Madrilen ere izan dira gaztelerazko bertsioarekin. Euskal Herriko beste hainbat herrietan ere egon dira eta oso harrera ona izan dute.


C. A. Rosetti - Wikipedia, entziklopedia askea.\nArtikulu hau politikariari buruzkoa da; beste esanahietarako, ikus «C. A. Rosetti (argipena)».\nBukarest, 1816ko ekainaren 2a\nBukarest, 1885eko apirilaren 8a (68 urte)\nVintilă C. A. Rosetti (en)\nConstantin Alexandru Rosetti (Bukarest, 1816ko ekainaren 2a - Bukarest, 1885eko apirilaren 8a) errumaniar idazlea izan zen.\n1845ean, Parisera joan zen Rosetti, eta han ezagutu zuen Alphonse de Lamartine, Errumaniako Ikasleen Elkarteko burua. 1847an Mary Grant kontsul ingelesaren ahizparekin ezkondu zen Bukaresten.\nRosettik 1848ko Valakiako iraultzan parte hartu zuen. Gheorghe Bibescu printzeak atxilotu zuen lehenengoen artean egon zen, eta hark bere aurka konspiratzea leporatu zion. 1848ko ekainaren 11n behin-behineko gobernu bat izatera iritsi ondoren, Valakiako poliziaren buruzagi kargua lortu zuen. Rruncul Român egunkariko editorea ere izan zen. Nicolae Bălcescu, Alexandru G. Golescu eta Ion C. Brătianu behin-behineko gobernuko idazkari izan ziren ekainaren amaiera arte. Abuztuan Barne ministro izendatu zuten.\n1848ko irailaren 13an iraultzaren amaiera odoltsuaren ondoren, Rosetti iraultzako beste buruzagi batzuekin batera atxilotu zuten. Emaztearen esku-hartzea erabakigarria izan zen haren askapenean. Rosetti, Bruttianu anaiekin eta beste batzuekin batera, Frantzian erbesteratu zen. Han zegoela, Moldavia eta Valakiako estatu bateratu baten sorrera defendatzen zuen aldizkari bat argitaratu zuen.\n1861ean Errumaniara itzuli zen, non diputatu aukeratua izan zen, 1866an Instrukzio Publikoko ministro izatera iritsi zelarik. Uztailaren 15 eta 16 artean Errumaniako lehen ministroa izan zen.\n1866an Alexandro Joan Cuza kargutik kentzearen alde agertu zen. Diputatuen Ganberako buru izan zen 1877an, eta Barne ministro izan zen 1881 eta 1882 artean.\nMultimedia: C. A. Rosetti\nBNF: 12768784m (data)\nOrriaren azken aldaketa: 2 iraila 2020, 10:50.


Hondarribia-Irun Turismoak web-orri berria du, zure bisitaz gozatzeko behar duzun informazio guztiarekin | Turismoa Euskadi, Helmugak Euskadin\nInterneteko ataria eta liburuxkak bisualagoak eta praktikoagoak dira orain.\nHondarribia-Irun Turismoko web-orriak irudi berria du, Irun eta Hondarribiko Udalek, Bidasoa bizirik-en bitartez, bisitarientzako intereseko informazio guztia jaso baitute Interneteko atari horretan. Eskualdeko promozio liburuxkak ere berritu dituzte.\nwww.bidasoaturismo.com webgune berriak lau hizkuntzatan (gaztelania, euskara, ingelesa eta frantsesa) biltzen du bisita daitekeenari buruzko informazioa eta bi herrietan egin daitezkeen planak (kirol-jarduerak, jarduera nautikoak, jaiak eta ikuskizunak, natura, etab.). “Non jan” atalean, bi herrietako (erreferente enogastronomikoak Euskadin) taberna eta jatetxeen eskaintza jasotzen da, eta ostatu guztien zerrenda bat ere bai.\nWeb-orrian eskualdeko turismo-liburuxka guztiak deskargatu ditzakezu, eta bi herrietako turismo-bulegoetako datuak eta intereseko beste orri batzuetarako estekak kontsultatzeko aukera ere baduzu.\nComentarios desactivados en Hondarribia-Irun Turismoak web-orri berria du, zure bisitaz gozatzeko behar duzun informazio guztiarekin\nEuskadi Gastronomia Hondarribia – Irun Kultura Natura Orokorra\neuskadi Hondarribia Irun


de La Garanderie - Bizitoki ikastola\nProfil pedagogikoak Antoine de La Garanderieren arabera\nAntoine de La Garanderieren arabera, pertsona orok ikasketarako norberaren bide (prozedura) mentalak baditu. Jendeak ez dira ohitura mental hauetaz ohartzen, horren kontzientzia hartzera eramanak ez diren bitartean. Pertsona bakoitza ohitura metodologiko hauetaz kontzientzia hartzen laguntzea, pedagogikoki beharrezko da, hauen hobetzeko edota berri batzuen eskuratzeko.\nIkasketarako norberaren metodo horiek, irudikatze ohituretan oinarritzen dira. Hauek, gogoetaren berezko bidea pertsonaren bizi mentalean jartzen delarik osatzen dira. Gogoeta hau, sentipen (pertzepzio) bat ukaiterakoan kontzientziak pertzepzio horretara egiten duen itzultzea da, irudi antzeko zerbait irudikatzeko. Litekeena da, haurrak, gogoetatzeko ohitura, bisuala den edo auditiboa den (hitzezkoa) irudi mota bat erabiliz oso goiz hartzea. Gehienetan, denborarekin irudi mota bakarra erabiltzen da: hortik goiti irudikatze ohitura finkatua da.\nUsaian, haurrak, bere gogoetak erabiltzen ez duen beste irudi motari dei egin diezaioke, baina ez zaio egitea bururatzen; ohitura hartua da. Horrela, irudi mental mota bakarra erabiltzea hartutako ohiturak, gogoetaren gaitasuna mugatzen du, zeren oinarrizko lege pedagogikoa, ikasteko (gogoan atxikitzeko) eta ulertzeko irudi mentalak beharrezkoak ditugula da. Sentipenaren (pertzepzioaren) eta bururatzearen (kontzepzioaren) artean, hartzearen eta sortzearen artean, bitartekaria bada: irudikatutako irudiak.\nBi irudikatze moldeak oso goizik erabiltzen dituzten haurrek ez dute inolako zailtasunik ikasketetan. Alta, gure ohiko irudikatze molde nagusitik abiatuz, beste moldea eskura daiteke.\nSei urtetan, haurrek, gauzen edo hitzen irudi bisualak irudikatzen dituztenez edo, aurkakoa, entzundako edo ikusitako hitzak entzumenez auditiboki dituztenez galdegiten diegularik, oso ongi ulertzen dute zertaz ari garen. Denek, irudikatze bisualen eta irudikatze auditiboen artean banatzen diren ohitura zehatzak badituzte jada.\nAnai arrebek eredu ezberdinak bereganatzen dituzte usu. Irudikatze bisualak dituen gehienaren ondokoak adibidez, irudikatze auditiboak erabiliko ditu bereziki, bestearengandik ezberdintzeko, norberaren izaera babesteko.\nSoilik irudi bisualak erabiltzen dituen haurrak, jasotzen dituen sentipen auditiboak hizkuntza bisualera itzultzen ditu; soilik irudi auditiboak erabiltzen dituenak, jasotzen dituen sentipen bisualak hizkuntza auditibora itzultzen ditu.\nIrudikatze ohituraren moldearen eskuratzea goiztiarra izateak, behar bada joera organikoa (burmuinekoa) dela adierazten du. Eskuin edo ezkerti sortzen garen bezala, baina ez da nahitaez bakarra gelditzen. Ezkertia bere esku eta oin eskuinak erabiltzera heltzen da.\nNahi izan eta nola egin jakin ezkero, erabiltzen ez den irudikatze ohitura eskura daiteke.\nIrudikatze ohitura bisualak\nIrudikatze ohitura auditiboak\nAdibidez, pertsona batek izai bat ikusten du. Demagun, objektu hori ikusten duen ber unean, sentipen (pertzepzio) horrengana itzultzen dela haren irudia gogoan atxikitzeko helburuarekin; nola eginen du?\nIkusitako objektutik, buru (mental) mailan existituko diren objektu horren irudi bisualak bereizten ditu: enborra bere itxurarekin, bere kolorearekin...\nIkusitako objektu horretaz hitzak adierazten ditu: enborrak halako itxura du, halako kolorea... Ikusitako objektuaz atxikiko duena, hitzezko irudi mentalak dira.\nIzaiaren zirriborroa (krokisa), buruz egin beharko duelarik, irudi bisual hauek erabiliko ditu.\nIzaiaren zirriborroa, buruz egin beharko duelarik, izaia ikusterakoan adierazi dituen hitzek dute bere eskua bideratuko (gidatuko).\nPertsona «bisual» batek, kontzertu bat entzun ondoren, musikak bere baitan sortutako irudi bisualak adierazten ditu.\nPertsona «auditibo» batek, erakustoki baten bisitatik landa, gauzak ikusterakoan bere buruari erran diona adierazten du.\nIkusi edo entzun duenaz atxiki duena, irudi bisualen bidez bere buruan irudikatzen du: irudimen bisuala da.\nAdibidez, ortografia oso ona duen haurrak, liburu bat irakurtzerakoan, irakurtzen dituen hitzen irudi bisuala ematen dio bere buruari. Ondorioz, hitzen irudia berriz aurkitzen du idatzi nahi edo behar dituelarik.\nGauzak ikusterakoan, bere buruari erran diona edo bere inguruko jendeek errandakoa bere buruan irudikatzen du: barne hitzaldiaren gisako hitzezko errepikapena da. Pertsona «auditiboak» hitzak bere buruan entzuten ditu edo bere buruari erraten dizkio, hauek sekulan ikusi gabe.\nBere buruari hitzaren irudi auditiboa ematen dio, hau da, entzundako bozaren soinua.\nMemorizazio molde auditiboarekin, haur «auditiboa» hitzezko irudi mentalez baliatzen da eta definizioak eta teoremak gogoz dakizki. Irudi edo formula jakin bat erabili behar dela erran dezake hitzekin. Ikasten duenaren hitzezko ulermena badu. Baina irudien eta sinboloen irudikapen bisualik ez baldin badu, ikasi duena ez du erabiltzen ahalko. Gramatikan zailtasunak dituen eta ortografia txarra duen haurrak, baina istorio politak idazten dituenak, liburu bat irakurtzen duelarik hitzezko errepikapena egiten du (irakurtzen ari dena bere buruan errepikatzen du), baina hitzen irudi bisuala gogoan atxiki gabe.\nIkasketa egoeran den pertsonak, irudikatze ohituraren emaitzaren gain ikasiko du eta ez hautematen (nabaritzen) duen objektuaren gain.\nPertsonak, entzundako hitzaldia gogoan atxikitzeko, irudi bisualak ematen badizkio bere buruari, ez da homogeneotasunik irudikatzearen eta sentipenaren artean. Irudikatutako irudien eta nabaritutako objektuaren artean disonantzia bada. Ondorioa da, irudi bisual hauek beren baitan dutena baino gehiago ezin dutela eman. Irudikatze egoeran den pertsonak, objektua nabaritzen zuen unean irudikatu zituen irudiak irudika ditzake soilik.\nAldiz, pertsona «bisualek», begiz nabaritutako objektuaren gero eta osagai gehiago berriz aurkitzea lortzen dute.\nIrakaspena entzuten ari den pertsona «auditiboa», jasotzen duen informazioarekin pedagogikoki kontsonantzian da. Irakaspen hori berriz gogoratzen duelarik, irudikatzen dituen hitzezko irudiek, pertsonak jakinarazitakoaren beste osagai batzuk berriz aurkitzea ahalbidera diezaiokete, erabilitako irudikatze formaren eta sentipenaren (pertzepzioaren) izaeraren (kasu honetan auditiboa) artean homogeneotasuna badelako.\nPertsonaren profil pedagogikoa osatzeko esku hartzen duten parametroak (irudi mental formak)\nP1 : Pertsonak, mundu ikusgaian egiazki nabaritutako objektuak (gauzak, izakiak, eguneroko gertakariak eta jestuak), irudi mental bisualez ikusten ditu.\nP1 : Pertsonak, gauzez, izakiez, eguneroko gertakariez eta jestuez, irudi mental auditiboaren bidez hitz egiten entzuten du. Pertsona batek errandakoaz edo objektu bat begiratzerakoan bere buruari erran dionaz gogoratzen da.\nP2 : Pertsonak, orrialdean hitzak beren tokian irudi mentalen bidez ikusten ditu, baita ere nola idatziak diren eta nola beren artean komunztadura gramatikalak egiten dituzten. Pertsonak, entzundako hitzak ere ikusten ditu.\nP2 : Pertsonak, hitz segidetan ahoskatutako hitzak eta komunztadura gramatikalak nola egiten diren, irudi mentalen bidez entzuten ditu.\nP3 : Loturen eta harremanen irudikatzea: legeak, zergatiak-eraginak ...\nP3 : Pertsonak, irudi geometrikoak, ekuazioak, zirriborroak (krokisak), eskemak, planoak, esaldien egitura, arau gramatikalak, mekanismo operatiboak aljebran... ikusten ditu.\nP3 : Pertsonak, arau matematikoen eta gramatikalen azalpena, multzo logikoak osatzen dituzten esaldien hurrenkera... entzuten ditu.\nP4 : P4, ber hizkuntzako beste hiru parametroetariko bederen baten erabilpenarekin batera agertzen da beti.\nEngaiamendu pertsonalizatuenaren parametroa da, gogoetaren originaltasunarena, dimentsio artistikoarena, irudimenaren adierazpenarena, azaldutakotik at ausartzen den ekimenarena...\nP4 : Eratze bisualen bidezko berrikuntzak. Nabaritua izan ez den zerbait irudikatzeko edo nabaritutako objektuen sinbolizatzeko, irudi bisual mentalen sortzea.\nP4 : Eratze auditiboen bidezko berrikuntzak. Asmatutako edo osatutako istorioen sortzea, barneko irudi auditiboen bidez.\nLogikaren ikuspegitik, irudikatze ohitura bakoitzaren bi lehen irudi mental formek (P1 eta P2) ez dute berehalako inferientzia estadioa gainditzen (eragiketa mental sinpleak), bi azkenek (P3 eta P4) arrazoinamendua dakarte beraiekin (eragiketa mental konplexuak).\nPertsona «bisualaren» nota hartzea ez da baitezpada osoa, plano baten bidez eginen du, eskema baten bidez...\n«P3 bisualak», zirriborroen gogoan atxikitzeko eta marrazteko ohitura du.\nPertsona «auditiboaren» nota hartzea osoa da usu, hitzezko berradierazpen mentala egiteko berriz irakurriko baititu. Beretzat, hitzezko berradierazpen mentala, gogoan atxikitzearen eta ulermenaren baldintza da. Baina P3 auditibo oso azkarra baldin badu adibidez, batzuetan hitz edo esaldi eragile bat aski izanen zaio, ahoskatzen entzuterakoan jada ulertu eta gogoan atxiki duen irudikatze argumental segida abiarazteko.\nGeografoa pertsona «bisuala» da beti. Ibai baten kurba, mendi baten erliebea... ikusten diren gauzak dira, irudikatze bisual ohitura batek kudea ditzakeenak soilik.\nMatematiketan lortzeko, P3 bisuala erabili behar da.\nZuzenki aztergai bisuala duten zientzietan, kudeaketa auditiboa ez da nahikoa. Irudi bisualetik abiatuz eta irudi horretara etengabe itzuliz, hitzak antolatzen ahal eta antolatu behar dira. Adibidez, eragiteka matematikoen kudeaketa ona oso zaila bilakarazten du irudikatze bisual ezak, nahiz eta irudikatze auditibo oso ona ukan.\nPertsona «bisualarentzat», hitzaldi batek ez badu bere hitzak ikusteko edo ikusten den plano edo eskema gisa adierazteko astirik ematen, ez da bereganatua.\nPertsona «auditiboa» abiadura azkarrean aktibatzen da. Hitzen eta esaldien hurbiltze tinkoari esker ulertzen eta ikasten du.\nIkasitako hitza edo esaldia orriaren zein tokitan dagoen gogoratzen dela diolako, pertsona batek «bisuala» dela uste du. Egiazki, irakurri duen hitza edo esaldia kasik ez du bisualki irudikatzen. Hitza edo esaldia 297 garren orrialdearen gainaldean zegoela bere buruari erran izanaz gogoratzen da.\nPertsona «bisualak», aurkakoak direnak bereizten ditu.\nKudeaketa bisualak bereizketa dakar, hierarkien bidez markatzen da.\nPertsona «auditiboak», multzoak elkartzen ditu.\nKudeaketa auditiboak elkartzea dakar, hurbiltzeen bidez markatzen da.\nHitzen kudeaketa bisualari esker, elea entzuterakoan irudikatze bisuala abiarazteko ahalmena dugu ere. P2 bisualean dimentsio auditiboak bere sartzea egiten du, irudi bisualaren baldintza bezala kudeatua baita entzundako elea.\nPertsona «bisualarentzat», entzuten den mintzaira pedagogikotik hurbiltzeko, P2 bisualetik pasatzea nahitaezkoa dirudi.\nPertsona «auditiboak», P2 bisualaren bitartez, ikusten diren beste parametroetara heltzen ahal dela dirudi.\nProfil pedagogikoak egin\n●Horrelako edo halako ikasketa lortzeko, parametro jakin batzuen erabiltzea beharrezkoa da. Adibidez idazlana lortzeko, P3 eta P4 auditiboak erabili behar dira.\nPertsonak, irudi mental bisual edo auditibo forma bakar bat edo soilik bi forma erabiltzen dituelarik, orduan ikasketa zailtasunak topatzen ditugu.\n●Bere profil pedagogikoa marraztu ez duen eta ondorioz bere irudikatze ohiturak eta erabiltzen dituen parametro pedagogikoak ezagutzen ez dituen pertsonak, irakasten dion pertsonaren kalitateen eta mugen ebaluaketa zuzenik ez du egiten ahalko.\n●Haur batek, hobekuntzak nola egiten ahal lituzkeen, bereziki bere kideek emandako argibideei esker ikusten du. Berak erabiltzen ez duen beste irudikatze ohitura bat erabiltzen dutenengandik gehienbat.\nInteresgarria da beraz haur batzuei eskatzea beren kideen aitzinean deskribatzea nola eginen duten zerbait ikasteko edo ariketa baten egiteko. Gero, ondoko aldian, beste haur batzuei eskatzen ahal zaie azaltzea nola egin duten. Ondotik, galdera hauek pausa ditzakegu adibidez: Zein izan dira topatu dituzuen oztopo nagusiak? Zerk ulertzea ahalbidetu dizue? Ba ote dira, beste bitartekoen bidez ulertu duten beste batzuk? Ba ote dira, ulertu ez zuten eta beren kideek emandako bitartekoek argitu dituzten batzuk? Zein bitarteko? Ba ote dira, ulertu zutela uste zutenak eta beren kideak entzuterakoan hutsean zirela ohartu direnak? Zerk argitu zaituzte?\n●Profil pedagogikoa eratzeko helburuarekin, ulertzeko eta ikasteko erabiltzen ditugun bitartekoei buruz gogoetatzeko eta norberak bere burua aztertzeko, norbera bere baitan sartu behar da. Gure ohizko bizi mentaleko usaiazko irudikapenei buruz gogoeta dezakegu ere: errazki oroitzen ote gara ikusitako begitarteez, entzundako hitzez? Afitxetan irakurritako hitzak gogoan atxikitzen ote ditugu?\nHaur batek soilik irudikatze ohitura bisualak edo auditiboak ote dituen zehazten saiatuko gara horrela.\nP1 eta P2, irudikatze ohitura nagusia ezagutarazten duten parametroak dira.\nOndotik, soilik irudikatze ohitura bisualak baldin baditu adibidez, parametro nagusi bat (bata, bia edo hirua) erabiltzen ote duen zehaztuko dugu. Parametro nagusi batek besteak ito ditzake.\nPertsonak, P2 bisuala soilik erabiltzen badu adibidez, usaiako ortografia ona ukanen du, baina komunztadurazko ortografiarako ahula izanen da, hau, esaldien kudeatzeko eta hauen egitura ikusteko P3 bisuala aski garatua bada posible baita soilik.\nBakarrik irudikatze ohitura auditiboak baldin baditu, P2 azkarki erabiltzea ezinbestekoa da ortografia aski ona ukaiteko.\nEdo haurrak bi parametro nagusi edo hiru parametro erabiltzen ote dituen zehazten saiatuko gara. Adibidez, «P1+P2+P3 auditiboa», dimentsio bisual eskasagatik, gertakarien ikustetik banandua den berbaldi (diskurtso) batetan bakartzea (isolatzea) arriskatzen du; bistak gezurtatzen duena sinestarazten du belarriak; errealismo eskasia ukan dezake horrela.\n«P2+P3 bisuala» den haurrak, P1 eta P4ri idekitzea uko egin diezaioke, P2 + P3 galtzearen beldurrez.\nEdo oraino ere, haurrak irudikatze ohitura bisualak eta auditiboak ote dituen zehazten saiatuko gara, eta hala baldin bada, irudikatze ohitura nagusia bisuala edo auditiboa ote den.\nHaurra, berea ez den irudikatze ohitura lehentasunez erabiltzera bultzatua baldin bada, horrek desoreka pedagogiko egoera batean ezartzen du.\nBehin pertsonaren profil pedagogikoa marraztu eta, erabiltzen ez dituen parametro pedagogikoak eskuratzeko egoeran ezartzea helburu duten ariketak egingo ditugu. Adibidez, liburuak adierazten duen eragiketa matematikoaren irudi bisuala bere buruan ikustea eskatuko diogu pertsonari. Edo irakurri berri duen istorioa bere buruari kontatzen trebatzea eskatuko diogu, bere buruan istorioa errazki zabaldu arte, eta ondotik, bere buruari kontatu dion istorioa idaztea eskatuko diogu.\nPertsona «bisualaren» kudeaketa geldotik pertsona «auditiboaren» kudeaketa zalura iragatea, eta alderantziz, zailtasunik gabe ez dela egiten gogoan atxiki behar da.\nAzkenik, gogoan atxikitzeko ekintzak, eskuratzen ari garenaren erabilpenaren aurretik egindako irudikatze mentala du baldintza pedagogikotzat, baita ere erabilpen horren parada edo tokia. Hautatutako rola antzezten irudikatu behar du norberak bere burua, eta norberak antzeztutako aurretik egindako errezitazioak egin behar dira.\nHorrela, porrota, bere jatorria ezagutzera eman aitzin bizitzen zen moldean ezin daiteke gehiago bizi. Adibidez, ariketa baten eskema operatiboa irudi bisualez irudikatzen ez duen bitartean, eskema hori egoera jakin batean ezingo duela erabili dakien haurrak, ezingo dio bere buruari horri pentsatzea eragotzi, eta irudikapen bisuala bere buruari ematen entseatzeko bere liburura itzuliko da.


Iparragirre Saria : Bertso, Narratiba eta Poesia (2021. Zumarraga-Urretxu) - Aldizkakoa - BDB. Base de datos sobre bertsolarismo\nIparragirre Saria : Bertso, Narratiba eta Poesia (2021. Zumarraga-Urretxu)\nZumarraga eta Urretxuko udaletako kultura batzordeek BERTSO, NARRATIBA, ETA POESIAKO IPARRAGIRRE SARIA 2021 lehiaketarako deia egiten dute, ondorengo oinarri hauen arabera:\n1- Euskaraz zein gazteleraz, honako arlo hauek izango dira: Narratiba/Poesia/Bertso paperak\n2- Lehiakide bakoitzak, gehienez ere, bi lan aurkez ditzake hizkuntza eta arlo bakoitzeko; gaia librea izango da.\n3- Lanak eskuan ekarri nahiz postaz bidal daitezke, 2021eko urriaren 1a, 20:00ak baino lehen, honako helbide hauetara:\nZelai Arizti kultur etxea - Iparragirre Saria - Legazpi kalea, 7 20700 Zumarraga\nAizpurunea kultur etxea - Iparragirre Saria - Jauregi kalea, 19 20700 Urretxu\n4- Lanek inoiz argitaratu gabeak, beste lehiaketaren batean saritu gabeak edo saritutako lanen bati aldaketarik egin gabekoak izan beharko dute; hiru kopia aurkeztu beharko dira, idazmakinaz edo ordenagailuz, bi espaziotan eta folio edo DIN A-4 neurrian, alde batetik bakarrik idatzita.\n5- Lanen luzera\n16 urte arte: gutxienez 6 bertso eta gehienez 10\n16 urtetik gora: gutxienez 8 bertso eta gehienez 12\n6- Egilea nor den adieraz dezakeen inolako daturik gabe aurkeztuko dira lanak. Lanarekin batera kartazal itxi batean lehiakidearen datu pertsonalak, NANaren fotokopia, telefonoa eta helbide elektronikoa adieraziko dira. Kartazalaren gainean eta lanaren hasieran izenburua jarriko da.\n7- Hizkuntza eta arlo bakoitzean sari bakarra izango da\n16 urte arte: 150€\n16 urtetik gora: 650€\n8- Kulturan gaitua den epaimahai batek erabakiko du lan sarituak zeintzuk diren.\n9- Epaimahaiak sariak eman gabe utz ditzake, aurkeztutako lanek gutxieneko kalitaterik ez dutela irizten badio.\n10- Erakunde antolatzaileek, saritutako lanak argitaratu egingo dituzte liburu formatuan, edizio komertzial batean, ISBN erregistroarekin, bakarka edo liburu batean bilduta. Saritutako egileek erakunde antolatzaileei uzten dizkiete lehen edizioaren eskubideak. Saritutako egileek beraien lana agertzen den liburuaren 20na ale jasoko dituzte.\n11- Epaimahaiaren erabakia eta sari banaketaren data eta lekua, bi udaletako web orrialdeetan azalduko da 2021eko abenduan\n12- Baldintza hauetan zalantzarik balego, hautaketa egin duen epaimahaiaren iritzia izango da nagusi, eta horren erabakia apelaezina izango da.\n13- Argitaratu gabeko lanen babeserako, epaimahaiaren erabakia argitaratzen denean, saritu gabeko lanak deuseztu egingo dira.\n14- Lehiaketa honetan parte hartzeak, baldintza hauek goitik behera onartzea dakar berekin.


Have I of Been Pwned-en sortzaileak honen iturburu kodea kaleratu zuen | Linuxetik\nHave I of Been Pwned-en sortzaileak horretarako iturri kodea kaleratu zuen\nTroy Hunt, "Have I of Been Pwned" webgune ezagunaren sortzailea ezagutarazi zuen Duela egun gutxi iturburu-kodearen oharra pasahitza egiaztatzeko webgunetik "Ba al naiz Pwned?"\nHave I of Been Pwned ezagutzen ez dutenentzat, hori jakin beharko lukete hau nahiko webgune ospetsua da hau Interneteko erabiltzaileek datu pertsonalen urraketek beren datu pertsonalak arriskuan jarri dituzten egiaztatzeko aukera ematen du. Zerbitzuak filtratutako milaka milioika konturi buruzko informazioa duten ehunka datu-base eta itsatsi biltzen eta aztertzen ditu eta erabiltzaileei beren informazioa bilatzeko aukera ematen die erabiltzaile izena edo helbide elektronikoa sartuz.\nWebgune hau besteen inspirazio gisa balio izan du Antzeko webguneak edo webgune honetara konektatzen direnak ere, hala nola Firefox Monitor-en kasua edo Google bera ere, erabiltzaileei arakatzailearen pasahitz-kudeatzailean gordetako datuetako batzuk arriskuan jarri ote diren jakinarazten die.\nBa al naiz Pwned, Gainera, erabiltzaileei jakinarazpenak jasotzeko izena emateko aukera eskaintzen die zure helbide elektronikoa etorkizuneko filtrazioetan agertzen den ala ez jakiteko. Gune hau bere segurtasuna eta pribatutasuna babestu nahi duten Interneteko erabiltzaileentzako baliabide baliotsu gisa zabaldu da.\nHave I of Been Pwned-en iturburu kodea kaleratzean\nTroy Hunt-ek blogeko mezu batean aipatu zuen hori Hasieran, proiektuaren kodea irekitzeko asmoa abuztuan jakinarazi zen iaz, baina prozesua atzeratu egin zen eta kodea orain arte argitaratu zen.\nAbuztuan, HIBP kodebasa irekitzeko asmoa nuela iragarri nuen kode ireki gisa. Bazekien ez zela erraza izango, baina proiektuaren iraupenerako gauza zuzena zela ere bazekien. Ez nekien zertan hutsala izango zen imajina ditzakezun mota guztietako arrazoiengatik eta berehala agerikoak ez diren beste hainbatengatik. Funtsezko arrazoietako bat da urte luzez pertsona bakarreko maskota proiektu gisa burutu den zerbait aukeratu eta jabari publikora eramateko ahalegin handia dagoela. Ez nuen ideiarik iturri irekiko proiektu bat nola kudeatu, lizentziaren eredua ezarri, komunitateak inbertitzen duen lekua koordinatu, ekarpenak jaso, kaleratze prozesua berriro diseinatu eta oraindik pentsatu ere egin ez ditudan gauza guztiak. Hemen dago. sartzen da.\nKode irekira joateko asmoa iragarri ondoren, nire lagun eta fundazioko zuzendari nagusi Claire Novotny-k eskua luzatu eta laguntza eskaini zuen, horrela elkarrizketa berri bat hasi zen. Claire urteak daramatzat beste Microsoft Regional zuzendari gisa eta geroago .NET taldeko Microsoft Langile eta Proiektu kudeatzaile gisa. Baina .NET Foundation ez da Microsoften parte, irabazi asmorik gabeko erakunde independentea da ...\nZerbitzuaren kodea C # idatzi eta BSD lizentziarekin argitaratzen da. Proiektua komunitatearen partaidetzarekin garatzea aurreikusi da .NET Foundatuon irabazi-asmorik gabeko erakundearen babespean.\nAldi berean, proiektuaren lankidetzaren hasiera iragarri zen HaveIBeenPwned AEBetako Ikerketa Bulego Federalarekin. ikerketen ondorioz agerian dauden pasahitz arriskutsuei buruzko informazioa helarazteko borondatea adierazi zuen horrek.\nAdibidez, botneten aurka borrokatzerakoan, FBI-k erasoak egiteko malwareetan erabilitako pasahitzen datu basea topatzen du maiz. Informazioa HaveIBeenPwned zerbitzura transferitzeko interesa arrisku kontuak egiaztatzeko puntu bakarra lortzeko nahiarekin lotuta dago. Pasahitzaren informazioa SHA-1 eta NTLM hashes moduan transferitzea aurreikusten da. API berezi bat garatuko da pasahitz bidezko transmisio kanal automatikoa antolatzeko.\nBukatzeko horri buruz gehiago jakiteko interesa baduzu, egiaztatu dezakezu xehetasunak ondoko estekan.\nArtikuluaren bide osoa: Linuxetik » Berri » Have I of Been Pwned-en sortzaileak horretarako iturri kodea kaleratu zuen\nInfluxDB, datu kopuru handiak kudeatzeko iturburu irekiko DB bikaina\nPeerTube 3.2-k birmoldaketa, hobekuntza eta abar nabarmenak ditu


Santa Anako jaiak: nostalgikoen gustuko gauak - Berango - Hiruka.eus\nSanta Anako jaiak: nostalgikoen gustuko gauak\nErredakzioa 2019-07-24 09:01\nGozategi taldearen emanaldi bat. CC BY SA-GOIENA\nIaz bezala, uztailaren 26tik 28ra izango dira Berangoko Santa Ana jaiak. Musikari dagokionez, Gozategi talde beteranoa eta Queen taldearen omenezko kontzertua nabarmendu beharra dago.\nJaien lehenengo eguna santuarena berarena izanda, ez da zaila igartzea haren ohorezko mezagaz hasiko direla aurten Santa Ana auzoko jaiak. Ohitura denez, horren ostean adineko pertsonentzako hamaiketakoa prestatuko dute, eta Otxandategi dantza-taldeko umeek haien omenezko eta han bilduko diren denen gozamenerako dantzaldia eskainiko dute. Arratsaldean asto-probak eta umeentzako herri-kirolak egongo dira, eta ostean, 20:30ean, kantu-jira hasiko da Berango Kantariren eskumenez.\nGauean dantza egiteko giroa, berriz, Gozategi talde ospetsuak ipiniko du. Haien emanaldiaren ondoren jaia ordu txikietara arte luzatu gura duenak horretarako aukera ere izango du, Zerbikidek eskainitako disko-festari esker.\nZapatu goizean Santa Anako egitarauko beste ekitaldi klasiko bat egongo da: txirrindularitza-lasterketa. Umeek, bien bitartean, eurentzat beren-beregi ipinitako parkean jardun ahal izango dute olgetan. Arratsaldean, berriz, emanaldia izango da haientzat, asto-proben ondoren.\nQueen taldearen kantuak\nModan daude aspaldiko rock-banda handiei gorazarre egiten dieten taldeak, eta horientzat ere izango da tarterik Santa Anan. Iaz itzelezko arrakasta izan zuen AC/DCren kantuak bikain jo zituen Bon Spirit boskoteak, eta aurten beste talde mitiko baten txanda izango da: Queen. Haiei omenaldia egiteko eta entzuleak gozarazteko asmoz igoko da oholtzara Capitán Mercury, Espainiatik etorritako taldea. Eta bezperan legez, kontzertua amaitutakoan disko-festak emango dio segida jaiari.\nApalagoa izango da jaien hirugarren eta azken eguneko egitaraua. Eguerdian tortilla-txapelketan parte hartzera eta prestatutakoa inguruan bazkaltzera deituta daude bertakoak eta kanpokoak. Bazkalosteak luze joko du, eta 19:00etan itzuliko da jaia, Urko disc-jockeyak eskainitako disko-festagaz; ondoren, 21:00etan, sardina-jana egingo dute. Azkenik, Mexiko aldeko doinuak ekarriko dituzte Los Gavilanes mariatxiek, 2019ko Santa Ana jaiei agur esateko.\nBerangoko Santa Ana jaien egitarauaren berri izateko, deskargatu gure app-a, doakoa da!


Industriaren Efizientzia Energetikoaren inguruan jardunaldia antolatu dute - GOIEKI · Goierriko Garapen Agentzia ·\nAzken eguneratzea: 26 Azaroa 2018\nEfizientzia energetikoaren jardunaldia antolatu dute Goieki eta Goilan-ek Goieri Valley elkarteko enpresei zuzenduta. Sentsibilizazio jardunaldi honetan zehar Goierri bailaran ingurugiroarekiko apustua egin duten enpresek euren esperientziak kontatuko dituzte bertaratzen direnei euren enpresetan efizientzia energetikoaren garrantziaz ohartarazi asmoz.Jardunaldi hau urte guztian zehar aurrera eraman diren Eskualdeko Efizientzia Energetikoaren planeko beste hainbat ekintzetako bat da. Eskualdeko Energia Plana 2017an sortu zen Goiekiren eskutik, eta Gipuzkoako Foru Aldundiak finantzatuta. Eskualdeko sare industrial efiziente eta lehiakorra bultzatu eta eskualdeko sektore guztietan kultura energetiko berri bat ezartzeko helburuarekin, 2018 urtean zehar berriz, ekintza plana gauzatu da. Efizientzia Energetikoaren jardunaldia kenduta, gainontzeko ekintza guztiak udalekin egin dira, baina energia planaren helburu nagusia 2025erako Karbono dioxidoaren isurketak %25ean murriztea dela kontutan hartuta, ezinbestekoa da enpresen artean ere kultura hau barneratzea eta horregatik ospatuko da jardunaldia.\nJardunaldia goizeko 11etan hasi da Orklin, Ordizian. Orkli eta Goilan-eko lehendakari den Iker Estensorok hartu du hitza jardunaldiari hasiera emateko, ondoren, Gipuzkoako Foru Aldundiko Ingurumen Diputatuari pasa dio hitza, Jose Ignacio Asensiori hain zuzen ere. Jarraian GFAko egungo eta etorkizuneko energia estrategiaren marko orokorra aurkeztu dute Iñaki Puga eta Garbiñe Olaberria GFAko Ingurumen Departamentuko Teknikariek. Amaitzeko, Goierri bailarako bi enpresen esperientziak ezagutu ditugu, Javier Gonzalez-ek Orkliko esperientzia kontatu digu, eta Enerdom-eko Zuzendari den Pello Insaustik ETEetako efizientzia energetikoaren inguruko arrakasta kasuak azaldu dizkigu.


109 eredua (2013) - Ogasuna\n109 eredua (2013)/\nHemen aurkezten diren datuek 2013. urteko errenta aitorpenari egiten diote erreferentzia eta horien aitorpena 2014. urtean aurkeztu behar da.\nAitorpenak aurkezteko epea 2014ko apirilaren 11an hasi eta urte bereko ekainaren 25ean amaituko da, biak barne.\nBehin betiko laguntza programa 2014/04/04tik aurrera izango da eskuratzeko moduan. Bien bitartean, 2013ko errenta programaren simulatzailea erabil dezakezu. Hautatu laguntza programa:\n2013eko errenta gidaliburua\n2013/12/31n indarrean dagoen PFEZaren araudia


Guri buruz - Xiaoxian Ruiyi Commercial Trade Co., Ltd.\nAluminiozko koadrodun plaka errodadura\nAluminiozko Diamantezko Errodadura Xafla\nIrristapenaren aurkako segurtasun-plakak\nHotz ijetzitako altzairua\nKolorez estalitako altzairuzko plaka\nBezeroari zuzendutako, berritzaile eta balioetan oinarritutako fabrikazio hornitzaile eta Txinan egindako lehengaien merkataria gara.\nChina Mill ordezkatu genuen Baosteel, Ansteel eta altzairu-enpresa pribaturen bat bezala ijetzitako altzairuzko bobina / SPCC, altzairu galbanizatutako bobina / SGCC, Galvalume altzairuzko bobina / Aluzinc altzairuzko bobina, aurrez margotutako altzairu galbanizatuzko bobina / PPGI, hotz ijetzitako ez. alea Orientatutako altzairua /CRNGO, eta aluminiozko xafla bobinak.\nAltzairuzko materialak saltzen ez ezik, Txinatik hornitzeko zerbitzu pertsonalizatua ere eskaintzen dugu\nRuiYi aluminiozko aleaziozko plaken hornitzaile eta fabrikatzaile profesionala da Txinan eta gure bezeroa hainbat esparrutatik babesteko ahaleginean egiten den aluminiozko fabrika ospetsuarekin ere lankidetzan aritzen gara.Gure fabrika 1997an sortu zen, orain enpresak 4000 langile baino gehiago ditu guztira, 300 langile tekniko profesional baino gehiago barne.\nFabrikatzailea, Agentea, Esportatzailea, Merkataritza Enpresa, Saltzailea\nIpar Amerika, Hego Amerika, Mendebaldeko Europa, Ekialdeko Europa, Ekialdeko Asia, Hego-ekialdeko Asia, Ekialde Hurbila, Afrika, Ozeania, Mundu osoan\nTxinan aluminiozko metal hornikuntzarako soluzio bakarra izateko.\nMundu mailako aluminiozko produktuak eskaintzeko konpromisoa hartzen dugu.Guretzat ez da ezer garrantzitsuagorik gure zerbitzu eta produktuan zure gogobetetze osoa baino kalitate paregabearekin, etengabeko hazkundearekin, aukerarekin eta elkarren arteko onuragarriak diren harremanekin.\nXiaoxian RuiYi Commercial Trade Co., Limited-ek kalitate goreneko aluminiozko aleazio materialen arreta jarri du Txinan 10 urtetan zehar.Eragiketa txiki gisa hasi ginen, baina orain Txinan aluminioaren industriako hornitzaile nagusietako bat bihurtu gara.\nAukeratu gure abantaila nagusia\nInbentario handia kalitatea bermatzeko\nEgindako eskaeratik irteerako bidalketa arte, hiru kalitate-ikuskapen egiten dira amaitutako produktuen tasa kualifikatua % 100etik gorakoa dela ziurtatzeko.Inbentario handia dugu, eta bezeroei hornidura nahikoa eskain diezaiekegu, bezeroak stock gabeziaren eta stock eskasiaren krisiaz kezkatu ez daitezen.\nBidalketa puntuala eta kostuak aurreztea\nBezeroak eskaera egin ondoren, tokiko produktuak egun berean bidaliko dituela agintzen dugu.Xiaoxian Ruiyi Commercial Trade Co., Ltd.-k kalitate handiko produktuak eskaintzen dizkie etxeko eta atzerriko bezeroei, eta bezeroei produktu egokiak eskaintzen dizkie.\nGure konpainiak eskaera guztiak garaiz jarraituko dituela agintzen dugu, bezeroek salgaiak modu seguruan jaso ditzaketela ziurtatzeko, haien iritziak eta iradokizunak etengabe entzun eta gure arazoei buruz hausnartzeko.Utzi bezeroei lasai sentitzea.\nAluminio aleazioak produktuaren kalitate handia mantentzen du fabrikazio prozesu osoan zehar.Lingotea eta harea entregatzetik azken dimentsioko egiaztapenera arte, arreta handia ematen zaie produktu guztiei galdaketa-eskakizun bakoitzerako prozesuaren kontrol-fitxek zehazten duten moduan.\nKalitate-instalazioen artean, metalen analisirako masa-espektrometria, harea kontrolatzeko SPC, saiakuntza fisikoak, tindagaien sartzea, erradiografia, presio-probak eta dimentsio elektronikoaren egiaztapena daude.Erregistroak mantentzeko sistema zabal batek datuak biltzen ditu trazabilitatea osoa izateko.Produkzioaren kontrol informatikoaren punta-puntako programak eguneroko produkzio-egoeraren eguneraketak eskaintzen ditu, denboran bidalketak koherenteak ahalbidetuz.\nAluminio Aleazioek kalitaterako dedikazioa jarraitzen du instalazioak eta prozesuak hobetzeko etengabeko programa baten bidez, etorkizuneko bezeroen beharrei erantzuteko, bereziki aplikazio zailetan.


Jarduera: jarduera sailkatuan aritzeko aurretiazko komunikazioa\nHelburua, merkataletxe, denda eta enpresetan jarduera sailkatuaren aurretiazko komunikazioa egitea.\n1. Hasi aurreko komunikazioa aurkeztea: inprimakian zehazten den dokumentazioa aurkeztu behar duzu eta jarduera une horretan bertan hasi daitekeela ulertzen da.\n* Obra egon ezkero, obra lizentzia eskatu beharko da (eskuragarri tramitearen zerrendan).\n* Ordezkapenaren kasuan, eskaera izenpetzen duenaren ordezkapena dokumentu bidez egiaztatu beharko da (eskuragarri tramitearen zerrendan "Ahalmena beste baten esku uzteko agiria".\n2. Dokumentazioa aztertzea: agiriren bat falta bazaizu, komunikazioa aurkezten duzun unean, 10 eguneko epea emango zaizu ikusitako dokumentazio-hutsunea zuzentzeko eta bide batez horren jakinarazpena jasoko duzu.\n3. Espedientea sortu: espedientea Ingurumeneko Lege Zerbitzura pasatuko da eta bertan alta eman eta zenbakitu egingo da.\n4. Espedientearen egoera: eskatutako dokumentazioa aurkeztuko ez bazenu, beraz espediente osatu gabe izanik, jarduera bertan behera uzteko eta gelditzeko agindua jakinaraziko zaizu.\n5.Ikuskapena egiteko zain: ikuskapena egiteko zain geldituko da jarduera, baldin eta dokumentazio guztia aurkeztu baduzu. Era berean, aldez aurretik udal zerbitzu teknikoen jakinarazpena jasoko duzu ikuskapena noiz egingo duten adieraziz. Izapide administratibo honi dagokion tasa ikuskapena egin eta gero igorriko dizu Udalak.\nHasi aurreko adierazpen honek ahalduntzen zaitu ezarri beharreko jardueran hasteko, erantzule bakarrak direla jardueraren titularrak eta egiaztagiria eman duten teknikariak: Dena dela, horrek ez du salbuesten jardueran hasi ahal izateko gaikuntza ematen duten administrazio tituluak eduki beharretik edo sektorean aplikatzekoak diren araudiek xedatzen dituzten aurretiko kontroletatik.\nAurreko pasartean xedatutakoaz eta udalaren ikuskaritza eta kontrol araudiaz gain, udal zerbitzu teknikoek dokumentu teknikoak aztertu ondoren, Udalak jardueran behar bezala jarduteko bestelako neurri osagarriak ere betearaz ditzake.\nUdalak egiaztatuz gero datu, adierazpen edo dokumentu garrantzizkoren bat zehaztugabea edo faltsua dela, edo indarreko legeek eskatzen dituzten baldintzak ez direla betetzen, arauek xedaturiko espedientea izapidetu ondoren, eskubidea erabiltzeko edo jardueran aritzeko debekua ezar lezake, gertaeren berri duen unetik betetik, izan litezkeen erantzukizun penal, zibil edo administratiboez gain.\nKomunikazio behar duten jardueren zerrenda:\n1. Argindarra ekoizteko instalazioak edo energia berriztagarriak argindar bihurtzeko hartze- eta\neraldatze-instalazioak, potentzia instalatua 50 kW-etik gorakoa eta 100 kW-ekoa edo\nbaxuagoa baldin badute.\n2. Hainbat tailer eta lantegi (aroztegiak, galdaragintza-tailerrak, muntaia-tailerrak,\nmekanizaziokoak, okindegiak, gozotegiak, cateringak...), baldin eta instalatutako potentzia\ntotala (mekanikoa edota elektrikoa, argiarena kenduta) 25 kW baino txikiagoa bada eta\nekoizpenerako azalera ez bada 300 m2-tik gorakoa; hortik kanpo geratzen dira gainazalaren\ntratamendua, bernizatze-lana, pistola bidezko pintatze-lana edo halakoak egiten dituzten\ntailerrak, Jarduera sailkatuen lizentzien zerrendan baitaude sartuta.\n3. Jarduera sailkatuen lizentzien zerrendako 7. puntuan sartzen ez diren biltegiratze-,\nsalerosketa- eta erakusketa-jarduerak eta -instalazioak.\n4. Erregai likidoak edo gaseosoak biltzeko instalazioak, 50.000 litrotik beherako edukia\ndutenak; sailkapen honetatik kanpo utzita gasolindegi batean, hornitegi-parke batean,\nbanatze-instalazio batean edo horren pareko instalazio batean daudenak.\n6. Zenbait zerbitzu-jarduera: haurtzaindegiak, ikastetxeak, osasun-zentroak eta botikak,\nalbaitaritza-klinikak, polizia-etxeak eta segurtasun-zentroak, bulegoak, ile-apaindegiak,\nmasaje-etxeak eta hiltegi-zerbitzuak.\n8. Jarduera sailkatuetarako aurretiazko lizentziaren menpe ez dauden ostalaritza- eta jatetxeestablezimenduak\neta jendaurreko ikuskizunak edo jolas-jarduerak ematen dituztenak.\n9. Jarduera sailkatuen lizentzien zerrendan sartu gabe dauden abeltzaintza-ustiategi txikiak eta\n11. Informazioa tratatu eta komunikatzeko zentroak (kalkulu-zentroak, datu-bankuak, irratierrepikagailuak\neta telebista-errepikagailuak, satelite bidezko errepikagailuak, telefonia\nmugikorreko antenak eta oinarri-estazioak, irrati-telefonoko estazioak eta estazio irratitelegrafokoak,\nirrati-igorgailuak, telebista-igorgailuak eta alarmak kontrolatzeko zentralak) eta\n12.4.- Erradio-diagnosi medikoa egiteko instalazioak; alegia, aplikatzekoa den\nerregelamenduaren arabera, diagnosi medikoak egiteko helburua daukaten X izpien ekipoak\n14. Osasunean eta ingurumenean antzeko eragina daukaten beste jarduerak, otsailaren 27ko\n3/98 Legearen 55. artikuluak xedatzen duenaren arabera eta 7/2012 Legearekin bat\nDokumentazioaren ale bat paperean aurkeztu beharko duzu, eta nahi izanez gero kopia bat erantsi ahal izango duzu euskarri elektronikoan (CD nahiz USB memoriaren bitartez) izapidea azkartzeko asmoz.\n* Ondorengo ataletako agiriak, bakoitzean inprimaki honetan zehazten den ordenaren zenbakia zehaztuta aurkeztuko dira:\nA- Teknikari gaituak emandako ziurtagiria aurkeztu behar da, egiaztatzeko jarduerak edota instalazioak bat datozela aurkeztutako eraikitze-proiektuarekin eta dokumentazio teknikoarekin, eta ondo betetzen dituztela ingumenarekiko bete behar guztiak, baita, bete beharrekoak badira, ingurumen-inpaktoaren adierazpenean jasotakoak ere.\nB- Proiektuaren idazlearen prestakuntza teknikoa edo gaikuntza profesionala egiaztatzea, baldin eta proiektua dagokion Elkargo profesionalak bisatua ez badago.\nC. Proiektu Teknikoa, gaikuntza eta eskumena dituen profesional batek egina.\nC.1. Ingurumen Memoria: Jarduerari buruzko memoria deskriptiboa eta ingurumen-alderdiak ere aintzat hartzen dituena; jarduera garatzeko neurriak ere bilduko ditu. Hona edukiotako batzuk:\n1.1 Lokalaren deskribapena; eremuak (erabilgarriak eta eraikiak), guztizkoak eta zatizkoak erabileren arabera; sarbideak, lokalaren kokapena eraikinaren barruan eta eraikinarekiko komunikabideak.\n1.2 Fatxadaren edo fatxaden koloretako argazkia/k\n1.3 Jardueraren deskribapena (helburua eta garapena-ren edo ekoizpenaren berezko teknikak, makinak, erregaiak, higiene instalazioak...) eta jarduera horrek ingurumenean, pertsonengan edo haien ondasunetan eragin ditzakeen kalteak gutxitzeko ezarri diren neurriak azaldu.\n1.4 Jarduera funtzionatzeko behar dituen makinen deskripzio eta ezaugarri teknikoak, eta lokala aireberritu edo girotzeko instalaziorik jartzekotan, halakoen ezaugarriak.\n1.5 Lokalaren edo jardueraren aurrekariak: deskriba-tzea edo azaltzea ea BERRIA, BERRIKUNTZA edo LEGEZTATZEA den, berria ez izatekotan.\n1.6 Aplikatu beharreko Aplikatu beharreko araudia betetzen dela justifikatzea: udal araudia (HAPO, Orden. Osagarriak, Zaratari buruzko Orden., Eko-Ordenantza), Irisgarritasuna, Suteen aurkako Babesa, sanitate araudiak eta abar.\n1.7 Berariazko erregelamenduen mende dauden instalazioen kasuan (instalazio elektrikoa, termikoa, gasarena, eta abar) haietako bakoitzari dagokion baimena eta kasu bakoitzean industria segurtasunari buruzko araudiek xedatzen duten zerbitzua abian jartzearen agiria aurkeztea.\n2.1 Jardueraren kokapena (eskala gutxienez, 1:5000).\n2.2 Kokalekua: Lokalaren edo eraikinaren kokapen zehatza adieraziz eta finkaren gainerako elementuekiko erlazioa islatuz (eskala gutxienez 1:500).\n2.3 Oin kotatuak: lokala osatzen duten maila guztien Gaurko Egoera islatzen dituzten planoak, honako hauek zehaztuz:\n- Lokala osatzen duten gelen banaketa eta erabilerak, kotak eta eremuak ere azalduta (eskala 1/50 edo antzekoa) irisgarritasun arauak betetzearen justifikazioa barne.\n- Instalazioak: aireztatzea, girotzea, makineria, Suteen aurkako Babesa, saneamendua, iturgintza, elektrizitatea (eskala 1/50 edo antzekoa, irakurgarria)\n2.4 Sekzio Kotatuak (eskala 1/50 edo antzekoa)\n- Guneen eta erabileren altuerak, hodiak, instalazioak, makinariak eta abar erakusten ditu(zt)en sekzioa(k) (luzetara eta zeharretara).\n2.5 Fatxada/k oraingo egoeran (eskala 1/50 edo antzekoan)\n2.6 Jarduerarako beharrezkoak diren beste xehetasunezko plano batzuk.\nEskaera betetzeko gida\nAurretiazko komunikazioa eta kalte ordainari uko egitea


Elkarrekin ekiteko unea\nKataluniari elkartasuna adierazteko elkarretaratzeak egin ditu SORTUk, urriaren 1eko erreferendumaren bigarren urteurrenean\n'Autodeterminazioa ez da delitua, Euskal Herria eta Katalunia elkarrekin bat' lelopean SORTUk elkarretaratzeak deitu ditu arratsalde honetan Donostian, Bilbon eta Gasteizen, urriaren 1eko erreferendumaren urteurrenean Kataluniako herriari elkartasuna adierazteko. Haimar Altuna SORTUren Gipuzkoako arduradun politikoak nabarmendu du Kataluniarekin aliantzak artikulatzeko premia dagoela, maila eta plano guztietan, hemen ere burujabetza prozesua azkartu ahal izateko.\n“Une honetan, Procesaren aurkako epaiaren atarian gaudela, atxiloketa, espetxeratze eta muntaia polizial guztien aurrean, inoiz baino gehiago, bi herriok indarrak batzeko garaia da. Argi eta ozen diogu, autodeterminazioa ez da delitua. Autodeterminazioaren defentsa inoiz baino ozenago egiteko garaia da”, adierazi du.\nAltunaren esanetan, “Katalunian eta Euskal Herrian askatasun egarria sakoneko korrontea da. Olatu bat pasako da beharbada, baina gehiago ere eragingo ditugu, Korronte geldiezina delako. Aukera berriak datoz Europatik. Ziurgabetasun garaiak dira eta edozer gerta daiteke. Beraz olatu berrietarako baldintzak sortu eta prest egotea dagokigu. Aurrean dugun Estatu zapaltzailearen aurrean, indarrak batzeko garaia da, Euskal Herriak eta Kataluniak elkarrekin ekiteko unea, horrek egingo gaituelako indartsu”.


Didakma - Ohar legala\nEnpresaren izena: DIDAKMA 2007, S.L.\nEnpresaren helbidea: Etume Bidea, 15, 2º Izq., 20008, San Sebastián, Gipuzkoa\nErregistroan inskribatua: tomo 2630, folio 45, inscripción 1º con hoja SS-36002.\nDomeinu-izena: http://www.didakma.com y http://www.didakma.es\nWebgune honekin edo hemen egiten diren jarduerekin lotutako eztabaida eta galdera guztiak ebazteko, Espainiako legedia aplikatuko da. Bi aldeek berariaz onartzen dute hori, eta erabilerarekin lotutako edo hortik eratorritako desadostasun guztiak ebazteko, Donostiko epaitegietara eta auzitegietara joko da.\nDokumentu honetako edozein klausula baliogabetuz gero, gainerako klausulak indarrean jarraituko dute, eta aldeen borondatea eta baldintza hauen helburua kontuan hartuta interpretatuko dira. DIDAKMA 2007, S.L.k aukera izango du dokumentu honetan onartzen zaizkion eskubide eta ahalmen batzuk ez erabiltzeko; horrek, hala ere, ez du esan nahi uko egiten dienik, baldin eta DIDAKMA 2007, S.L.k berariaz hala onartzen ez badu.


102/2013, urtarrilaren 23koa, Gipuzkoako Foru Aldundiko Gizarte Politikako Departamentuko diru laguntzei buruzko espedienteen hainbat tramite bitarteko elektronikoen bidez egiteko obligazioa arautzen duena.\n1. artikulua. Diru laguntzei buruzko espedienteetan zen- bait tramite bitarteko elektronikoz egitera behartuta dauden entitateak.\n2. artikulua. Diru laguntzen eskaerak eta diru laguntzei buruzko espedienteekiko bestelako tramiteak bitarteko elektronikoz egiteko baldintza orokorrak.\n3. artikulua. Diru laguntzen eskaerak eta diru laguntzei buruzko espedienteekiko bestelako tramiteak bitarteko elektronikoz egiteko prozedura.\nBOG 29 Urtarrila 2013\nDepartamentuko foru diputatuak ondoko foru agindua eman du gaur:\nIrailaren 28ko 23/2010 Foru Dekretuak araututa utzi du bitarteko elektronikoen erabilera Foru Administrazioaren eremuan, betiere ekainaren 22ko 11/2007 Legeak, herritarrek zerbitzu publikoetan sarbide elektronikoa izateari buruzkoak, ezarritakoaren barruan.\nForu dekretu hori onartu zen aipatu eremuan bitarteko elek- tronikoak erabiltzeari erreferentziazko arau esparrua emateko xedez, indarrean dagoen legeriak ezarritako eskakizunei egokitua, eta administrazio publikoekiko harremanetan bitarteko elektronikoak erabiltzeko herritarrek daukaten eskubidea oso- osoan gauzatzea bermatzea eta Foru Administrazioko langileei eta organoei harreman elektroniko hori ahalbidetzeko obligazioa benetan betetzea erraztea bilatuko lukeena.\nHartara, behin betiko bultzada eman zitzaion jarduera admi- nistratiboan bitarteko elektronikoak erabiltzeari, herritarrak zerbitzu publikoetara bitarteko elektronikoz iristea arautzen duen 2007ko ekainaren 22ko 11/2007 Legearen aurreikuspenei erantzunez, artikulu gehienetan oinarrizkoa den lege horrek administrazio publikoekiko harremanetan bitarteko elektronikoak erabiltzeko herritarren eskubidea aitortzen baitu, eta ondorioz, administrazio publikoei eskubide hori ahalbidetzeko obligazioa ezartzen.\nBestalde, eta 2010eko irailaren 28ko 23/2010 Foru Dekretuak berak dituen aurreikuspenak garatuz –azalpenen zatian berariaz aitortzen baitu beharrezkoa izango dela administrazio elektronikoaren gai honetan beste arau garapen bat egitea, hark ezartzen duen arauketa osatze aldera, batez ere, espediente eta artxibo elektronikoari, eta horiekin lotuta dagoen agirien kudeaketa eredu edo politikari dagokienez–, 2011ko ekainaren 14ko 17/2011 Foru Dekretuaren bidez, foru administrazioaren eremuan ezarri eta aplikatuko den agirien kudeaketa- ren eta espediente elektronikoaren eredu orokorra arautzen da.\n2011ko ekainaren 14ko 17/2011 Foru Dekretuaren amaie- rako lehen xedapenak ezartzen duenaren arabera, agirien kude- aketaren eta espediente elektronikoaren eredu orokorra pixka- naka ezarriko da Gipuzkoako Foru Aldundiaren eskumeneko prozedura eta jardueretan, eskura dituen bitarteko material eta teknikoen arabera.\nBada, bitarteko elektronikoen erabileran bete beharreko printzipioen barruan, irailaren 28ko 23/2010 Foru Dekretuaren 3. artikuluak esaten du herritarrentzat borondatezkoa izango dela bitarteko horiek erabiltzea Administrazioarekiko euren harremanetan. Alabaina, printzipio horrek badu salbuespen bat, eta da Gipuzkoako Foru Aldundiko departamentuek, foru agindu bidez, Administrazioarekiko harremanak bide elektroni- koz bakarrik izateko obligazioa ezarri dezaketela, beren gaita- sun ekonomiko edo teknikoagatik, beren lanbideagatik edo behar bezala frogatutako beste arrazoi batzuengatik, beharrezko bitarteko teknologikoak eskura dituzten pertsona juridikoak edo pertsona fisikoen taldeak direnean.\nSalbuespen horren garapen gisa, aipatutako foru dekretua- ren 33. artikuluak dio aipatu obligazioa ezartzen duen foru aginduak gutxienez honako puntuak finkatu beharko dituela:\na) Zein komunikaziori aplikatzen zaien obligazioa, berariaz adierazita Administrazioaren jakinarazpenak bitarteko elektronikoz egitea edo erregistro elektronikoa erabiltzea obligazio horren barruan sartzen diren edo ez.\nb) Zein bide elektroniko erabili behar den.\nc) Sinadura elektronikoko zein sistema erabil daitezkeen.\nd) Zein pertsona, talde edo entitate dauden behartuta. Horrez gain, dio foru agindua Gipuzkoako ALDIZKARI OFIZIALEAN eta Gipuzkoako Foru Aldundiaren egoitza elektro- nikoan argitaratu beharko dela.\nAsmo horrekin, foru agindu honek bitarteko elektronikoak erabiltzeko obligazioa arautzen du, diru laguntzekin lotutako zenbait tramitetarako, tamaina bateko enpresentzat eta entitateentzat, zehazki: Gizarte Politikako Departamentuaren diru laguntzen espedienteetan, Gipuzkoako Foru Aldundiaren egoitza elektronikoan tramiteak egiteko bidea ematen bada eta dagokion laguntza programaren oinarri arautzaileetan hala aurreikusita badago; eta obligazio hori ezartzen die, hain justu, gizarte zerbitzuen arloan eta garapenerako lankidetzaren arloan diharduten irabazi-asmorik gabeko entitateei Izan ere, entitate horiek, gaitasun ekonomiko eta tekniko handia edukitzeagatik, badituzte baliabide teknikoak eta giza baliabideak, bitarteko teknologiko horiek erabiltzeko.\nHortaz, irailaren 28ko 23/2010 Foru Dekretuak, Foru Administrazioaren eremuan bitarteko elektronikoen erabilera arautzen duenak, 33. artikuluan ezarritakoa garatze aldera, Gizarte Politikako Departamentuko foru diputatuak,\n1. Irabazi-asmorik gabeko entitateak behartuta egongo dira bitarteko elektronikoak erabiliz egitera Gizarte Politikako Departamentuaren diru laguntzen espedienteetako tramiteak, Gipuzkoako Foru Aldundiaren egoitza elektronikoan (https://www.gfaegoitza.net) tramiteak egiteko bidea ematen bada eta dagokion laguntza programaren oinarri arautzaileetan hala aurreikusita badago.\n2. Zehazki, 1. atalean aipatu entitateek laguntza eskaerak, diru laguntza duten jarduketen egiaztagiriak eta entitateak nahi duen edo eskatzen zaion beste edozein dokumentu osagarri aurkeztu behar dituzte bitarteko elektronikoak erabilita, aipatutako egoitza elektronikoan aurkezteko modua baldin badago.\n3. 2. atalean ezarritako obligazioak berekin dakar erregistro elektronikoa erabiltzea foru agindu honen 3. artikuluan ezarritako prozedurari jarraiki; aitzitik, ez dakar jakinarazpenak bide elektronikoz jasotzea, non eta foru agindu bidez ez den bestelakorik ezartzen.\n4. 2. atalean adierazi aurkezpen edo tramiteak egiteko, horretara behartuta dauden entitateek sinadura elektroniko aitortua edo irailaren 12ko 40/2006 Foru Dekretuaren 3. artikuluan araututako pasahitza erabili beharko dute.\nOndorio horietarako, Gipuzkoako Foru Aldundiaren egoitza elektronikoan unean unean jasotzen den ziurtagiri elektroniko aitortuen zerrendan agertzen den edozein erabili ahal izango da.\n1. Foru Aldundiaren https://www.gfaegoitza.net egoitza elektronikoan sartuta dauden diru laguntzetarako eskaerak eta bestelako tramiteak bide elektronikoak erabiliz egiteko garaian, hala egiteko obligazioa aurreikusten duen laguntza programaren oinarri arautzaileetan ezarritakoa bete beharko da. Zehazki, laguntza eskaerak aurkezteko epea eta diru laguntza duten jarduketen egiaztagiriak aurkeztekoa, aipatu den obligazioa jasotzen duen araudi espezifikoan ezarritakoak izango dira.\n2. Aipatutako bitarteko elektronikoen erabilerari dagokionez, aplikagarriak izango dira Foru Administrazioaren eremuan bitarteko elektronikoen erabilera arautzen duen irailaren 28ko 23/2010 Foru Dekretua, Foru Administrazioaren aurrean egin beharreko jarduketetan nortasuna eta ordezkaritza egiaztatzea arautzen duen irailaren 12ko 40/2006 Foru Dekretua eta foru agindu honetan ezarritakoa.\n1. Diru laguntzen eskaerak eta diru laguntzei buruzko espedienteekiko bestelako tramiteak bitarteko elektronikoz egiteko, honela egin beharko dute entitateek:\n1) Foru Aldundiaren https://www.gfaegoitza.net egoitzan dagoen diru laguntzen atarian sartu, eta eskuratu nahi duten laguntzaren programa hautatu.\n2) Diru laguntzen aplikazioan sartu «Internet bidezko eskaera» ataletik abiatuta, eta bertan ematen diren jarraibideak bete.\n3) Sinadura elektroniko aitortua erabiliz gero, txartel kriptografikoa txartel-irakurgailuan sartu eta PINa markatu markatu autentikatze aldera; gauza bera aplikazioan «sinatu» aukera agertzen denean; edo pasahitza erabiliz gero, identifikazio zenbakia eta egiaztapen pasahitza sartu.\n2. Prozedura horri jarraituz egiten den aurkezpenak, aurrez aurreko aurkezpenerako dagokion araudian ezarrita dauden ondorio eta epe berberak izango ditu.\n3. Eskaerari erantsitako dokumentazioak, egiaztagiriek edota edozein dokumentazio osagarrik formatuen eta tamaina mugaketen araberakoa izan beharko dute, unean unean egoitza elektronikoak adierazitakoaren arabera.\n4. Tramiteen transmisio elektronikoan akats formalak antzematen badira, sistemak berak horren berri emango dio entitate eskatzaileari, errore mezuak helaraziz, behar den eran zuzendu ditzan, zuzen badaitezke.\nSalbuespen gisa, dagokion laguntza programaren ardura duen zuzendari nagusiak baimena eman ahal izango die foru agindu honen 1. artikuluko 1. atalean aipatutako entitate batzuei, atal horretan jasotakoa ez bezalako aurkezpen bideak erabil ditzaten, eta horretarako, behar diren jarraibideak emango ditu.\nForu agindu hau Gipuzkoako ALDIZKARI OFIZIALEAN argitaratzen den egunean jarriko da indarrean.


Gaztea zara? Bakeaz hitz egingo dugu? Azaroan Bilbo, Gasteiz eta Donostian Gaztea zara? Bakeaz hitz egingo dugu? Azaroan Bilbo, Gasteiz eta Donostian\nGaztea zara? Bakeaz hitz egingo dugu? Oso gutxi falta da EGK-ko Bake eta Bizikidetza lan-arlotik azaroan prestatu ditugun ekintzak hemen izateko: Bake Ibilbideak topaketak eta formazio saioak, Bilbo, Gasteiz eta Donostian egingo direnak. Bai, badakigu bake eta bizikidetzaren inguruan hitz egitea korapilatsua izan daitekeela… baina Euskadiko Gazteriaren Kontseilutik ikuspuntu gazte eta berritzaile batetik lantzera gonbidatzen zaituztegu. Ekintzak modu ezberdinean pentsatu ditugu, aniztasuna eta gazteen arteko hurbiltasuna eta konfidantza bilatuz.\nInformazio guztia www.bakeahots.org webgunean aurkitu daiteke, atari hau gazteon ikuspuntutik bakea eta bizikidetzaren inguruan hitz egiteko komunitate birtuala ere bada. Bi ekintza ezberdin prestatu ditugu, guztiz doakoak izango dira eta bertara joateko bidaiarako gastuak ere ordainduko dira:\nFormakuntza – Gazteak biolentziaren aurrean: bizikidetza sustatuz\nBilbo, azaroak 11 (asteartea); 16:00h-20:30h, EGK (Autonomia 44)\nVitoria-Gasteiz, azaroak 18 (asteartea); 16:00h- 20:30h, EGK (Ramiro de Maeztu 15)\nDonostia, azaroak 25 (asteartea); 16:00h-20:30h, EGK (Andia 11, 1º)\nBake Ibilbideak, gazteen arteko topaketa eta pintxo potea\nBilbo, azaroak 14 (ostirala); 16:00h-20:30h, elkargunea: EGK (Autonomia 44)\nVitoria-Gasteiz, azaroak 20 (osteguna); 16:00h-20:30h, elkargunea: EGK (Ramiro de Maeztu 15)\nDonostia, azaroak 28 (ostirala); 16:00h-20:30h, elkargunea: EGK (Andia 11, 1º)\nEsteka hauetan, formazioari eta Bake Ibilbideei buruzko informazio gehiago ikus dezakezu.\nIzena emate oso erraza da, 943 429767 telefonora deituz, bakea@egk.eus helbidera email bat bidalia edo formulario honen bitartez egin dezakezu.